

**Ministarstvo unutrašnjih poslova Nacionalna kancelarija za borbu protiv trgovine ljudima**

**NACRT**

**STRATEGIJA ZA BORBU PROTIV TRGOVINE LJUDIMA**

**2019-2024. GODINE**

**Podgorica, oktobar 2018. godine**

**R E Z I M E**

*Trgovina ljudima, posebno ženama i djecom je problem svjetskih razmjera, koji pogađa sve zemlje bez obzira na društvene, političke ili ekonomske prilike koje vladaju u njima. Izvršenje ovog krivičnog djela u većem broju slučajeva podrazumijeva organizovanu kriminogenu strukturu i više povezanih krivičnih djela (korupcija, pranje novca, i sl.). Ovaj fenomen, obuhvatajući faze vrbovanja, transporta i eksploatacije žrtava, u svojim različitim oblicima dešava se na teritoriji zemalja porijekla, tranzita i krajnjeg odredišta. Žene, djeca i muškarci koji su žrtve trgovine ljudima podvrgavaju se raznovrsnim oblicima zlostavljanja i iskorišćavanja kojima se povređuju njihova osnovna ljudska prava.*

*Trgovina ljudima je višeslojan, kompleksan i dinamičan društveni fenomen. Stoga uspješna borba protiv trgovine ljudima podrazumijeva multisektorski pristup i intenzivnu međunarodnu saradnju, uz primjenu efikasnih mjera na planu prevencije, identifikacije i zaštite žrtava, kažnjavanja počinilaca uz obavezno partnerstvo sa institucijama, privrednicima, privatnim sektorom, kako na nacionalnom, tako i na regionalnom i međunarodnom planu.*

*Vlada Crne Gore je 2012. godine usvojila drugi strateški dokument na planu borbe protiv trgovine ljudima, koji je oročen na period od šest godina. Njime su definisani ciljevi i smjernice za postupanje svih relevantnih subjekata u borbi protiv trgovine ljudskim bićima u Crnoj Gori, kroz prevenciju, zaštitu, identifikaciju, efikasno krivično gonjenje, partnerstvo, koordinaciju i međunarodnu saradnju. U cilju realizacije pomenutog strateškog dokumenta usvojeno je i realizovano pet akcionih planova (za 2012-2013., 2014., 2015,, 2016. i 2017-2018. godinu).*

*Usvajanjem izvještaja o stepenu implementacije Strategije za borbu protiv trgovine ljudima i Akcionog plana za 2017. godinu Radna grupa[[1]](#footnote-1) je zaključila da je važeća Strategija skoro u potpunosti implementirana, nakon čega je usvojen dinamički plan izrade novog strateškog dokumenta za naredni petogodišnji period.*

*Izradi Nacrta nove Strategije 2019-2024. godine prethodila je analiza uticaja sprovođenja Strategije za borbu protiv trgovine ljudima za 2012-2017. godnu, kojom su definisana glavna postignuća, ali i date preporuke u smislu daljeg djelovanja kada je u pitanju borba protiv trgovine ljudima u Crnoj Gori.*

*Analiza potvrđuje da je nakon višegodišnje borbe protiv trgovine ljudima u Crnoj Gori uspostavljen kompletan sistem koji obuhvata aktivnosti od trenutka identifikacije žrtve trgovine ljudima pa sve do njene potpune integracije u društvo, unutar kojeg je uspostavljena kvalitetna i efikasna saradnja između nadležnih državnih organa i nevladinih organizacija. Ipak, od izuzetne važnosti je konstantna nadogradnja već uspostavljenog sistema i prilagođavanje novim trendovima fenomena trgovine ljudima.*

*Posljednjih godina karakterističan trend ukazuje na činjenicu da je Crna Gora i dalje prepoznata primarno kao zemlja tranzita za žrtve ili potencijalne žrtve trgovine ljudima, manje zemlja porijekla ili krajnje destinacije. Ono što je obilježilo prethodni petogodišnji period jeste povećan broj potencijalnih žrtava trgovine ljudima koje su identifikovane u riziku da postanu žrtve sklapanja nedozvoljenog braka i seksualne eksploatacije, posebno iz zemalja okruženja.*

*Detaljnom analizom ključnih preporuka predmetne analize, kao i podataka sa kojima se raspolagalo iz prethodnog perioda, uz uvažavanje preporuka dobijenih od relevantnih međunarodnih partnera Radna grupa za praćenje implementacije Strategije za borbu protiv trgovine ljudima je kroz više sastanaka sačinila Nacrt Strategije za borbu protiv trgovine ljudima za period 2019-2024.godine (u daljem tekstu Strategija), sa pratećim akcionim planom za 2019. godinu.*

*Nova Strategija se nadovezuje na postojeće odgovore i posvećenost saradnji sa partnerima u cilju prevencije i uspješne borbe protiv trgovine ljudima. Ona se oslanja i dalje razvija na dosadašnje međunarodno i domaće iskustvo i predviđa nove inicijative kao odgovor na trgovinu ljudima u svim njenim oblicima. Strategija uzima u obzir različite izvještaje, uključujući zaključna zapažanja Komiteta UN za prava djeteta i Komiteta CEDAW Konvencije vezano za nacionalne izvještaje, drugi GRETA Nacionalni izvještaj sa prioritetima i preporukama, godišnje izvještaje State Department-a o trgovini ljudima vezano za Crnu Goru, kao i izvještaj Evropske komisije o napretku. Nova Strategija prati trend Strategije EU za borbu protiv trgovine ljudima i principe za dizajniranje strategije koje preporučuje OEBS-UNODC. Ovaj dokument daje analizu trenutnog stanja na ovom planu, identifikujući nove izazove, ali i strateške ciljeve u skladu sa međunarodnim standardima i praksama u ovoj oblasti.*

*Posebna pažnja posvećena je unapređenju metoda identifikacije i upućivanju žrtava sa posebnim akcentom na jačanje saradnje nadležnih aktera u cilju obezbijeđivanja efikasnog krivičnog gonjenja počinilaca KD trgovina ljudima.*

*Polazeći od toga da je žrtve trgovine ljudima, od kojih su djeca najosjetljivija, vrlo teško otkriti, Strategija fokus stavlja na rodne specifičnosti samog zločina, obezbijeđujući adekvatan odgovor na njihovu ranjivost. Istovremeno posebna pažnja poklanja se praćenju novih trendova u trgovini ljudima i preusmjeravanju fokusa sa pristupa zasnovanog na krivičnom zakonodavstvu na pristup orijentisan na žrtve, vodeći računa da djeca budu maksimalno zaštićena.*

*Strategija težište stavlja na četiri osnovne oblasti:*

*• Strateška oblast 1. Prevencija trgovine ljudima;*

*• Strateška oblast 2. Zaštita žrtava trgovine ljudima;*

*• Strateška oblast 3. Odgovor krivičnog pravosuđa/ krivično gonjenje;*

*• Strateška oblast 4. Partnerstvo, koordinacija i međunarodna saradnja.*

*Vizija Strategije jeste pravedno, humano, rodno senzibilisano i osnaženo društvo koje štiti ljude od svih oblika trgovine ljudima.*

*Misija Strategije jeste posvećenost Crne Gore održavanju transparentnih, odgovornih i proaktivnih inicijativa protiv trgovine ljudima u skladu sa međunarodnim standardima ljudskih prava.*

*Opšti cilj ove Strategije je da se naprijedi efikasnost i funkcionalanost sistema prevencije, identifikacije, zaštite, pomoći i praćenja žrtava trgovine ljudima sa posebnim fokusom na djecu, kao i efikasnost istraga, krivičnog gonjena i adekvatnog kažnavanja učinilaca ovog krivičnog djela u skladu sa nacionalnim krivičnim zakonodavstvom i prihvaćenim međunarodnim standardima.*

*Prateći Akcioni plan za 2019. godinu razrađuje postavljene ciljeve Strategije definišući konkretne aktivnosti, njihove nosioce, dinamiku i potrebna finansijska sredstva za njihovu realizaciju. U cilju kvalitetnijeg praćenja uticaja realizacije predviđenih aktivnosti, pored indikatora uspjeha definisani su i indikatori uticaja za svaki strateški cilj.*

***SADRŽAJ***

***UVOD 6***

***I OSNOVNI PRINCIPI ZA IZRADU I IMPLEMENTACIJU STRATEGIJE 9***

***II ZAKONODAVNI I INSTITUCIONALNI OKVIR 11***

***III PROCJENA KORISTI OSTVARENIH DO 2018. GODINE I PREOSTALI IZAZOVI 15***

***IV PREOSTALI IZAZOVI I PREPORUKE ZA DALJE DJELOVANJE 19***

***V STRATEŠKE SMJERNICE ZA PERIOD 2019-2024. GODINE 23***

***VI STRATEŠKI CILJEVI I KONKRETNI ZADACI 24***

* ***Strateška oblast 1. Prevencija trgovine ljudima***
* ***Strateška oblast 2. Zaštita žrtava trgovine ljudima***
* ***Strateška oblast 3. Odgovor krivičnog pravosuđa/ krivično gonjenje***
* ***Strateška oblast 4. Partnerstvo, koordinacija i međunarodna saradnja***

***VII INDIKATORI IMPLEMENTACIJE STRATEGIJE 26***

***VIII BUDŽET 27***

***XIX IMPLEMENTACIJA, PRAĆENJE, IZVJEŠTAVANJE I EVALUACIJA 28***

***X TERMINI KORIŠĆENI U OVOJ STRATEGIJI 29***

**UVOD**

***“Trgovina ljudima predstavlja parazitski zločin koji se hrani ranjivošću, razvija se u vrijeme neizvjesnosti i profitira od neaktivnosti.”[[2]](#footnote-2)***

Trgovina ljudima jedan je od najbeskrupuloznijih primjera kršenja ljudskih prava radi sticanja protivpravne imovinske koristi od kojeg, zbog njegove globalne rasprostranjenosti nije izuzeta ni jedna država na svijetu. Žrtvama se krše njihova ljudska prava na način da im se ograničava mogućnost kretanja, onemogućava komuniciranje s porodicom i okolinom, i u takvim okolnostima se iskorišćavaju na najrazličitije načine. Žrtve trgovine ljudima na globalnom nivou su u najvećem broju slučajeva žene, djeca, a sve češće i muškarci.

Crna Gora je od 2001. godine pristupila izgradnji sistema suzbijanja trgovine ljudima i u tu svrhu usvojila i u svoj pravni okvir inkorporirala najvažnije međunarodne dokumente na ovom planu kao što su Konvencija UN protiv transnacionalnog organizovanog kriminala (2000) i Protokol o sprečavanju, suzbijanju i kažnjavanju trgovine ljudima, posebno ženama i djecom. Pored toga, Crna Gora je ratifikovala Konvenciju Savjeta Evrope o borbi protiv trgovine ljudima koja je stupila na snagu 1. novembra 2008. godine, Konvenciju UN-a o pravima djeteta i oba protokola (Opcioni protokol uz Konvenciju o pravima djeteta o prodaji djece, dječijoj prostituciji i dečijoj pornografiji i Opcioni protokol o učešću djece u oružanim sukobima). [[3]](#footnote-3)

Na nivou Evropske unije važan dokument je Direktiva 2011/36/EU Evropskog Parlamenta i Savjeta od 5. aprila 2011. godine o prevenciji i borbi protiv trgovine ljudima i zaštiti žrtava trgovine ljudima koja zamjenjuje Okvirnu Odluku EU 2002/629/PUP o trgovini ljudima od 19. jula 2002. godine.

Prepoznavši multidisciplinarni pristup - zajedničko djelovanje vladinih institucija, nevladinih i međunarodnih organizacija kao najbolji model suprostavljanju ovoj negativnoj društvenoj pojavi Crna Gora je započela reforme i preduzela konkretne mjere u usklađivanju zakonodavnog i institucionalnog okvira sa međunarodnim standardima i uz puno poštovanje principa ljudskih prava. U tu svrhu Vlada Crne Gore donijela je više strateških dokumenata od kojih je potrebno posebno naglasiti:

* Nacionalnu strategiju za borbu protiv trgovine ljudima za period 2003 - 2011. god. sa pratećim akcionim planovima i
* Strategiju za borbu protiv trgovine ljudima za period 2012. -2018. god. sa pratećim akcionim planovima (2012-2013., 2014., 2015,, 2016. i 2017-2018.).

Kako bi se obezbijedilo kvalitetno praćenje sprovođenja strateških dokumenata Vlada Crne Gore je formirala Radnu grupu[[4]](#footnote-4) za praćenje implementacije Strategije na čijem čelu se nalazi Nacionalni koordinator, a koju čine predstavnici svih resornih organa uprave, na nivou pomoćnika ministara, predstavnici organa pravosuđa i nevladinih organizacija, kao i predstavnici ključnih međunarodnih organizacija koje prate i podržavaju aktivnosti implementacije predmetnog dokumenta, u svojstvu posmatrača. Sastav ovog tijela se od svog osnivanja pa do danas više puta mijenjao i proširivao uz uključivanje svih ključnih partnera koji mogu da doprinesu efikasnoj borbi protiv ovog problema.

Nakon višegodišnje borbe protiv trgovine ljudima u Crnoj Gori uspostavljen je kompletan sistem koji obuhvata aktivnosti od trenutka identifikacije žrtve trgovine ljudima pa sve do njene potpune integracije u društvo, unutar kojeg je uspostavljena kvalitetna i efikasna saradnja između nadležnih državnih organa i nevladinih organizacija. Ipak, od izuzetne važnosti je konstantna nadogradnja već uspostavljenog sistema i prilagođavanje novim trendovima fenomena trgovine ljudima.

Posljednjih godina karakterističan trend ukazuje na činjenicu da je Crna Gora i dalje prepoznata primarno kao zemlja tranzita za žrtve ili potencijalne žrtve trgovine ljudima, manje zemlja porijekla ili krajnje destinacije. Ono što je obilježilo prethodni petogodišnji period jeste da je povećan broj potencijalnih žrtava trgovine ljudima koje su identifikovane u riziku da postanu žrtve sklapanja nedozvoljenog braka i seksualne eksploatacije, posebno iz zemalja okruženja. Važno je naglasiti da pojedine kategorije žrtava trpe različite posljedice nasilja kojeg su preživjele. Stoga je neophodno konstantno raditi na jačanju specijalizovanog, sveobuhvatnog i interdisciplinarnog pristupa u pružanju pomoći i podrške.

Strategija za borbu protiv trgovine ljudima za period 2019 – 2024. godine se nadovezuje na postojeće odgovore i posvećenost saradnji sa partnerima u cilju prevencije i uspješne borbe protiv trgovine ljudima. Ona se oslanja i dalje razvija na osnovu dosadašnjeg međunarodnog i domaćeg iskustva i predviđa nove inicijative kao odgovor na trgovinu ljudima u svim njenim oblicima. Ona uzima u obzir različite izvještaje, uključujući zaključna zapažanja Komiteta UN za prava djeteta i Komiteta CEDAW Konvencije vezano za nacionalne izvještaje, drugi GRETA Nacionalni izvještaj sa prioritetima i preporukama, godišnje izvještaje State Department-a o trgovini ljudima vezano za Crnu Goru, kao i izvještaj Evropske komisije o napretku. Nova Strategija prati trend Strategije EU za borbu protiv trgovine ljudima[[5]](#footnote-5) i principe za dizajniranje strategije koje preporučuje OEBS-UNODC[[6]](#footnote-6). Ovaj dokument daje analizu trenutnog stanja na ovom planu, identifikujući nove izazove, ali i strateške ciljeve u skladu sa međunarodnim standardima i praksama u ovoj oblasti.

Posebna pažnja posvećena je unapređenju metoda identifikacije i upućivanju žrtava sa posebnim akcentom na jačanje saradnje nadležnih aktera u cilju obezbijeđivanja efikasnog krivičnog gonjenja izvršilaca.

Polazeći od toga da je žrtve trgovine ljudima, od kojih su djeca najosjetljivija, vrlo teško otkriti, Strategija fokus stavlja na rodne specifičnosti samog zločina, obezbijeđujući adekvatan odgovor na njihovu ranjivost. Istovremeno posebna pažnja poklanja se praćenju novih trendova u trgovini ljudima i preusmjeravanjem fokusa sa pristupa zasnovanog na krivičnom zakonodavstvu na pristup orijentisan na žrtve, vodeći računa da djeca budu maksimalno zaštićena.

**I OSNOVNI PRINCIPI ZA IZRADU I IMPLEMENTACIJU STRATEGIJE**

Izrada Strategije za borbu protiv trgovine ljudima za period od 2019. do 2024. godine zasnovana je na preporučenim vodećim principima u dizajniranju strategije borbe protiv trgovine ljudima u skladu sa međunarodnim standardima i vodećim principima OEBS-a[[7]](#footnote-7):

* *Zaštita prava žrtava trgovine ljudima treba da bude prioritet svih mjera protiv trgovine ljudima;[[8]](#footnote-8)*
* *Princip “ najbolji interesa djeteta“ će se poštovati prilikom kreiranja aktivnosti i u svim odlukama koje se odnose na djecu, a koje donose državni organi, institucije, ustanove i tijela koje su uključeni u ostvarivanje ciljeva ove nacionalne strategije[[9]](#footnote-9);*
* *Kreiranje podrške i pomoći za žrtve trgovine ljudima mora biti i rodno osjetljivo[[10]](#footnote-10);*
* *Usluge podrške i zaštite treba da budu dostupne svim kategorijama žrtava trgovine ljudima;*
* *Mehanizam zaštite treba da obuhvati širok spektar različitih specijalizovanih usluga, koje odgovaraju na specifične potrebe svakog pojedinca;*
* *Mehanizmi zaštite žrtava zasnovani na ljudskim pravima mogu pomoći da se osigura uspješno gonjenje;*
* *Borba protiv trgovine ljudima zahtjeva multidisciplinarni i međusektorski pristup, koji uključuje sve relevantne aktere iz Vlade i civilnog društva;*
* *Izgraditi model za borbu protiv trgovine ljudima koji treba da unaprijedi postojeće nacionalne kapacitete kako bi podstakao osjećaj odgovornosti i održivosti;*
* *Razvijanje efikasne regionalne i međunarodne saradnje u borbi protiv trgovine ljudima i pomoći žrtvama;*
* *Princip nekažnjavanja žrtve trgovine ljudima treba da bude osnova u kreiranju mjera za borbu protiv tog vida kriminaliteta.*

Relevantni vladini akteri, pravosudni organi, kao i predstavnici civilnog društva, na osnovu iskustava u primjeni prethodne dvije strategije, shvataju da implementacija Strategije isključivo zavisi od sveobuhvatnih i usklađenih odgovora svih struktura. Stoga se očekuje da će poštovanje vodećih principa za implementaciju osigurati fokusiranje aktivnosti nadležnih državnih institucija i civilnog društva na efikasnu i sveobuhvatnu borbu protiv trgovine ljudima[[11]](#footnote-11):

* **Odgovornost Vlade –odgovornost za sprovođenje Strategije[[12]](#footnote-12)**

Državni akteri treba da preuzmu puno učešće, obavezu i odgovornost u definisanju ciljeva, sprovođenju aktivnosti i postizanju rezultata nacionalnih odgovora u borbi protiv trgovine ljudima.

* **Učešće civilnog društva**

Razvoj i implementacija programa i mjera borbe protiv trgovine ljudima moraju uključiti zainteresovane strane koje su nezavisne od države i izvan Vlade i javne uprave. Zainteresovane strane moraju imati aktivnu ulogu u donošenju odluka i njihovi stavovi treba da budu adekvatno reflektovani prilikom izrade i implementacije odgovora na trgovinu ljudima.

* **Pristup zasnovan na poštovanju ljudskih prava[[13]](#footnote-13)**

Odgovori na trgovinu ljudima trebali bi se normativno zasnivati ​​na međunarodnim standardima ljudskih prava i operativno bi trebali promovisati i zaštititi ljudska prava, posebno prava žrtava. Osnovni elementi pristupa zasnovanog na ljudskim pravima su poštovanje međunarodnih normi ljudskih prava i načela nediskriminacije, definisanje standarda i odgovornosti, prepoznavanje ljudskih bića, a posebno žrtava trgovine ljudima kao subjekata i nosilaca prava, samoorganizacija, učešće, osnaživanje i socijalno uključivanje ugroženih grupa i zajednica, uključujući žrtve trgovine ljudima, i integrisanje rodnih, dječijih prava i, gdje je primjenjivo, etničke perspektive.

* **Pristup zasnovan na najboljem interesu djeteta[[14]](#footnote-14)**

S obzirom na to da je većina potencijalnih žrtava maloljetna, svaka osmišljena aktivnost mora uzeti u obzir najbolji interes djece žrtava.

* **Interdisciplinarni i međusektorski pristup**

Efikasne i efektivne politike moraju istovremeno tretirati različite aspekte trgovine ljudima. Potrebno je kombinovati znanje i stručnost iz različitih disciplina i njihove metode kako bi se definisale mjere za borbu protiv trgovine ljudima.

* **Princip vladavine prava**

Vladavina prava u sebi sublimira ostvarivanje i zaštitu najšireg korpusa ljudskih prava i sloboda

**II ZAKONODAVNI I INSTITUCIONALNI OKVIR**

Implementacija Strategije za borbu protiv trgovine ljudima za period 2012-2018. god. rezultirala je značajnim poboljšanjima institucionalnog i zakonodavnog okvira borbe protiv trgovine ljudima.

**Zakonodavni okvir**

Trgovina ljudima regulisana je Krivičnim zakonikom i Zakonikom o krivičnom postupku Crne Gore. **Krivični zakonik** obuhvata krivična djela propisana članom 444 (*Trgovina ljudima*), članom 445 (*Trgovina djecom radi usvojenja*) i članom 446 (*Zasnivanje ropskog odnosa i prevoz lica u ropskom odnosu*). Odredbe Krivičnog zakonika o trgovini ljudima više puta su mijenjane i dopunjavane 2003[[15]](#footnote-15)., 2004.[[16]](#footnote-16), 2006.[[17]](#footnote-17), 2008.[[18]](#footnote-18), 2010.[[19]](#footnote-19), 2013.[[20]](#footnote-20), 2015.[[21]](#footnote-21) i 2017.[[22]](#footnote-22)godine kada je, između ostalog, inkriminisano korišćenje usluga žrtve trgovine ljudima (član 444. stav 7.) i unijeto nekoliko izmjena člana 444 Krivičnog zakonika dodavanjem "sklapanja nedozvoljenog braka" i "ropstva ili radnji sličnih ropstvu" u dijelu koji govori o oblicima eksploatacije i vezano za položaj i držanje ličnih dokumenata drugih lica, a proširen je i član 293. vezano za trgovinu ljudskim organima i oglašavanje trgovine ljudiskim organima (293a i 293b).

Spisak otežavajućih okolnosti proširen je i na službeno lice koje je učestvovalo u izvršenju krivičnog djela trgovine ljudima u obavljanju svojih dužnosti i time ugrozilo život žrtve namjerno ili grubom nepažnjom. Štaviše, izričito je uključena irelevantnost saglasnosti žrtve za namjeravanu eksploataciju. Opseg člana 445. Krivičnog zakonika (*Trgovina djecom radi usvojenja*) je takođe proširen na djecu do 18 godina starosti.

Pored toga, dodata su dva nova člana, član 168a (*Proganjanje*) i član 151a (*Sakaćenje ženskih genitalija*). U članu 142 dodat je novi stav (11) kojim se definiše izraz "žrtva".

Takođe, dio Krivičnog zakonika koji se odnosi na krivična djela protiv polne slobode, proširen je tako da uključuje strožije kazne iz člana 210. stav 1. i u slučaju kada su žrtve maloljetna lica, stav 2., i dodat je novi stav 4. vezano za posredovanje u prostituciji.

**Zakonikom o krivičnom postupku** se utvrđuju pravila sa ciljem da se omogući pravično vođenje krivičnog postupka, kao i da se učiniocu krivičnog djela izrekne krivična sankcija pod uslovima propisanim Krivičnim zakonikom i na osnovu zakonito sprovedenog postupka, poštujući pretpostavku nevinosti.

**Zakon o strancima [[23]](#footnote-23)** sadrži odredbe relevantne za status žrtava trgovine ljudima, a naročito 90-dnevni period oporavka i razmišljanja žrtava trgovine ljudima koji daje žrtvi mogućnost da se opredijeli da li će sarađivati u krivičnom postupku, odnosno da li će se pridružiti krivičnom gonjenju ili će biti svjedok u tom postupku (period refleksije).

**Zakon o oduzimanju imovinske koristi stečene kriminalnom aktivnošću[[24]](#footnote-24)** ima za cilj da omogući vlastima da sprovedu efikasnije privremeno i trajno oduzimanje imovinske koristi koja je ostvarena neposredno ili posredno iz kriminalne djelatnosti.

**Zakonom o naknadi štete žrtvama krivičnih djela nasilja**[[25]](#footnote-25) uređuju se uslovi, način i postupak za ostvarivanje prava na naknadu štete žrtvama krivičnih djela nasilja, u koje spada i trgovina ljudima. Iako je usvojen u julu 2015. godine, njegova primjena je odložena do dana ulaska Crne Gore u Evropsku uniju.

**Zakonom o besplatnoj pravnoj pomoći**[[26]](#footnote-26) u članu 13 (stav 4) predviđeno je da žrtve trgovine ljudima dobiju besplatnu pravnu pomoć. Nadalje, u skladu sa **Zakonom o socijalnoj i dječjoj zaštiti***[[27]](#footnote-27)* i **Zakonom o zdravstvenoj zaštiti**[[28]](#footnote-28), potencijalnim i žrtvama trgovine ljudima obezbijeđena je dostupnost socijalnim servisima i besplatna zdravstvena zašita.

**Zakon o međunarodnoj pravnoj pomoći u krivičnim stvarima**[[29]](#footnote-29) uređuju se uslovi i postupak pružanja međunarodne pravne pomoći u krivičnim stvarima. Međunarodna pravna pomoć obuhvata izručenje okrivljenih i osuđenih, ustupanje i preuzimanje krivičnog gonjenja, izvršenje stranih sudskih odluka u krivičnim stvarima, kao i ostale oblike međunarodne pravne pomoći propisane ovim zakonom.

**Zakonom o postupanju prema maloljetnicima u krivičnom postupku**[[30]](#footnote-30) reguliše se status i zaštita djece, uključujući žrtve trgovine ljudima, u krivičnom postupku. Djeca žrtve trgovine ljudima mogu se naći i u ulozi počinioca krivičnih djela i u ulozi oštećenih radnjama krivičnih djela trgovine ljudima. Posebne odredbe primenjuju se na maloljetno lice koje je oštećeno krivičnim djelom, odnosno koje se saslušava kao svjedok u krivičnom postupku. Učesnici u postupku, organi i ustanove od kojih se traže obavještenja, izvještaji ili mišljenja, kao i mediji, dužni su da se staraju o zaštiti privatnosti maloljetnog lica, uključujući zaštitu identiteta i podataka koji mogu otkriti identitet.

**Institucionalni okvir**

Institucije uključene u borbu protiv trgovine ljudima u Crnoj Gori su: Ministarstvo unutrašnjih poslova – Nacionalna kancelarija za borbu protiv trgovine ljudima, Uprava policije, Uprava za inspekcijske poslove, Ministarstvo zdravlja, Ministarstvo rada i socijalnog staranja, Ministarstvo pravde, Ministarstvo prosvjete, Ministarstvo vanjskih poslova, Ministarstvo kulture, Ministarstvo za ljudska i manjinska prava, Vrhovni sud Crne Gore, Vrhovno državno tužilaštvo i Zaštitnik ljudskih prava i sloboda.

**Ministarstvo unutrašnjih poslova** obavlja, između ostalog, administrativne aktivnosti koje se odnose na analitički monitoring situacije i strateško planiranje u oblasti suzbijanja kriminala, nadzora i interne kontrole nad izvršenjem policijskih dužnosti i procedura, stručnosti, zakonitosti i efikasnosti izvršenja policijskih dužnosti; predlaganje, praćenje i sprovođenje mehanizama za efikasnu borbu protiv trgovine ljudima; državljanstvo, putne isprave, preseljenje u zemlju, pružanje azila, naturalizacija, lične karte, prebivalište i vođenje registara za prethodno navedeno; jedinstveni matični broj građana; lično ime; matični registri; zaštita ličnih podataka itd.

U okviru Ministarstva unutrašnjih poslova, kao zasebna organizaciona jedinica funkcioniše **Nacionalna kancelarija za borbu protiv trgovine ljudima**, na čijem je čelu Nacionalni koordinator/Rukovodilac Nacionalne kancelarije koji rukovodi Radnom grupom za praćenje implementacije Strategije za borbu protiv trgovine ljudima i pojedinačnih akcionih planova, kao i Koordinacionim timom za praćenje sprovođenja Sporazuma o saradnji. U Nacionalnoj kancelariji za borbu protiv trgovine ljudima vrše se poslovi koji se odnose na: predlaganje aktivnosti nadležnih tijela državne uprave međunarodnih i nevladinih organizacija; uspostavljanje odnosa i ostvarivanje saradnje domaćih i međunarodnih subjekata, u cilju stvaranja efikasnih mehanizama za borbu protiv trgovine ljudima; prezentovanje rezultata koji se ostvaruju na planu borbe protiv trgovine ljudima u Crnoj Gori kroz učešće na raznim međunarodnim i domaćim skupovima; primjenu međunarodnih propisa, konvencija i sporazuma iz oblasti borbe protiv trgovine ljudima; pokretanje inicijativa za usklađivanje domaćeg zakonodavstva sa međunarodnim standardima u ovoj oblasti, kao i druge poslove iz djelokruga Kancelarije.

Na operativnom nivou Ministarstva unutrašnjih poslova u okviru **Uprave policije** - Sektora kriminalističke policije formiran je **Odsjek za suzbijanje trgovine ljudima, krijumčarenja i ilegalnih migracija.** Nadležnosti Odsjeka sastoje se u obavljanju poslova na praćenju problematike i proučavanju kretanja kriminaliteta i rasvjetljavanju krivičnih djela iz djelokruga trgovine ljudima i ilegalnih migracija, saradnji sa nadležnim tužilaštvom i organima državne uprave.

**Vrhovni sud Crne Gore**, kao najviša sudska instanca, ima za cilj da obezbijedi prioritetno rješavanje slučajeva trgovine ljudima stvaranjem uslova za efikasno pripremanje i vođenje glavnog pretresa, gonjenje i rješavanje predmeta u zakonski propisanom roku. Istovremeno, u okviru svoje nadležnosti fokusirano je na pružanje podrške svjedocima/oštećenim stranama - žrtvama trgovine ljudima od strane sudova niže instance, u skladu sa zakonom (*Zakon o krivičnom postupku i Zakon o zaštiti svjedoka*).

Za krivično gonjenje učinilaca krivičnog djela trgovine ljudima, nadležna su **viša državna tužilaštva i Specijalno državno tužilaštvo** kada je navedeno krivično djelo izvršeno na organizovan način. Radom viših državnih tužilaštava rukovode rukovodioci tih državnih tužilaštava, a Specijalnim državnim tužilaštvom rukovodi Glavni specijalni tužilac. Više državno tužilaštvo u Bijelom Polju, postupa pred Višim sudom u Bijelom Polju, a Više državno tužilaštvo u Podgorici postupa pred Višim sudom u Podgorici. Specijalno državno tužilaštvo postupa pred Specijalnim odjeljenjem Višeg suda u Podgorici. Državni tužioci, specijalni tužioci i rukovodioci navedenih tužilaštava izdavanjem obavezujućih naloga ili neposrednim rukovođenjem usmjeravaju radnje policije i drugih organa uprave u izviđaju, a policija i drugi državni organi dužni su da prije svake preduzete radnje, osim u slučaju hitnosti, obavijeste nadležnog državnog tužioca. Policija i drugi državni organi nadležni za otkrivanje krivičnih djela dužni su da postupe po zahtjevu nadležnog državnog tužioca.

**Ministarstvo pravde** je zaduženo za normativni okvir i praćenje propisa i međunarodnih standarda u oblasti krivičnog zakonodavstva koji tretiraju ovu problematiku.

**Ministarstvo vanjskih poslova**, putem diplomatske korespondencije, tj. dostavljanja izvještaja diplomatskim i konzularnim misijama Crne Gore i međunarodnim organizacijama o mjerama koje preduzimaju nadležni javni organi, u praćenju implementacije Konvencija UN i Savjeta Evrope o borbi protiv trgovine ljudima i pravne tekovine EU koja reguliše ovo pitanje. Takođe, ima i značajnu ulogu u komunikaciji sa državljanima Crne Gore u smislu prve instance kojima se mogu obratiti kada se nađu u problemu u inostranstvu.

**Ministarstvo zdravlja** obezbjeđuje odgovarajuću zdravstvenu zaštitu žrtvama i potencijalnim žrtvama trgovine ljudima kroz javne zdravstvene ustanove, uvažavajući principe hitnosti i prioriteta. Zdravstvena zaštita potencijalnih žrtava trgovine ljudima obuhvata hitnu medicinsku pomoć, prevenciju i liječenje od zaraznih bolesti i slučajeve porođaja i materinstva, tokom boravka na teritoriji Crne Gore.

**Ministarstvo rada i socijalnog staranja** osigurava pružanje socijalne i dječje zaštite potencijalnim žrtvama trgovine ljudima, državljanima Crne Gore i stranim državljanima, preko Centara za socijalni rad, dajući im prioritet u odnosu na druge slučajeve.

**Ministarstvo prosvjete** djeluje preventivnim aktivnostima na podizanje svijesti djece i mladih o rizicima, pojavnim oblicima i posljedicama krivičnog djela trgovine ljudima. Pružaju podršku rizičnim grupama, prije svega djeci u smanjenju rizika da postanu žrtve trgovine ljudima kroz njihovo osnaživanje za uključenje u redovan obrazovni sistem. Potencijalnim žrtvama trgovine ljudima, djeci, koja zakonito borave na teritoriji zemlje, omogućava kontinuirano obrazovanje u vaspitno-obrazovnim ustanovama.

**Ministarstvo za ljudska i manjinska** **prava** podržava projekate usmjerene na smanjenje ranjivosti grupa u riziku (djece RE populacije) u odnosu na trgovinu ljudima.

**Ministarstvo kulture** podržava adekvatne programske sadržaje u medijima fokusirane na podizanje svijesti cjelokupne javnosti o potrebi suzbijanja svih oblika trgovine ljudima.

Odsjek inspekcije rada, koji djeluje u okviru Sektora za zaštitu tržišta rada i ekonomije, igre na sreću i javne nabavke **Uprave za inspekcijske poslove**, prepoznat je kao organ koji može dati odgovarajući doprinos u dijelu identifikacije potencijalnih žrtava trgovine ljudima radne eksploatacije.

U Crnoj Gori postoji veliki broj **nevladinih** **organizacija** koje su aktivne na polju borbe protiv trgovine ljudima. Nevladine organizacije predstavljaju relevantne partnere javnim vlastima u sprovođenju preventivnih programa i ublažavanju mogućih posljedica trgovine ljudima / djecom među najugroženijim i najosjetljivijim kategorijama u društvu.

**III PROCJENA KORISTI OSTVARENIH DO 2018. GODINE I PREOSTALI IZAZOVI**

U periodu od 2012. do 2018. godine realizovan je značajan broj aktivnosti koji je doprinio efikasnijoj borbi protiv trgovine ljudima. Osmišljavane su i realizovane aktivnosti u partnerstvu državnih organa sa nevladinim organizacijama, ali i sa predstavnicima lokalne samouprave i privatnog sektora. Produbljena su partnerstva i saradnja svih relevantnih ministarstava i lokalne samouprave, a uspostavljeno je i operativno partnerstvo sa sektorom civilnog društva i privatnim sektorom. Ideja o širokom, ali i pragmatičnom učešću prepoznaje potrebu da se uključe relevantna ministarstva, Ombudsman, šira javnost i sektor civilnog društva koji su, zauzvrat, omogućili pravovremenu reakciju na njihova profesionalna zapažanja i sinhronizaciju sa njihovim procedurama (kao što su akreditacija obuka, itd.).

U oblasti **prevencije i edukacije** identifikovana je potreba za podizanjem svijesti o pitanju trgovine ljudima među opštom populacijom, najugroženijom populacijom i među profesionalcima koji rade i imaju kontakt sa populacijom u riziku, uključujući jačanje stručnih kapaciteta različitih profila stručnjaka koji rade sa žrtvama trgovine ljudima i potencijalnim žrtvama trgovine ljudima. Za službenike granične policije uspostavljen je program saradnje sa OEBS-om o prevenciji i identifikaciji trgovine ljudima. Obuka pripadnika granične policije bila je zasnovana na FRONTEX-ovom programu obuke za trgovinu ljudima. Diplomatsko i konzularno osoblje se godišnje upoznaje sa situacijom vezano za trgovinu ljudima u Crnoj Gori. Priručnik za nastavnike o metodama prenošenja znanja o trgovini ljudima je izrađen i distribuiran 2015. godine, a uporedo su organizovane i obuke za nastavnike. Posebna pažnja je posvećena podizanju svijesti RE populacije o negativnim posljedicama dječijih brakova kao obliku trgovine djecom, kroz preventivne aktivnosti Ministarstva za ljudska i manjinska prava, koje su realizovane u saradnji sa predstavnicima civilnog sektora. Takođe je realizovan veći broj seminara za predstavnike Uprave policije, tužioce, sudije, predstavnike centara za socijalni rad i nevladinih organizacija o pravnim mehanizmima u borbi protiv dječijih ranih i prisilnih brakova. Povećano je izveštavanje o problemu trgovine ljudima putem medija, na način što je ovo pitanje redovno prisutno u medijima, uz uvažavanje prava žrtava.

Što se tiče **identifikacije žrtava**, povećani su kapaciteti za identifikaciju žrtava i potencijalnih žrtava trgovine ljudima od strane relevantnih aktera. Izrađeni su i distribuirani indikatori za ranu identifikaciju žrtava trgovine ljudima namijenjeni predstavnicima svih onih organa koji u skladu sa opisom posla koji obavljaju mogu doći u kontakt sa žrtvama. Zatim, stvoreni su uslovi za olakšavanje procesa identifikacije, a ojačan je i mehanizam saradnje između relevantnih državnih službenika i civilnog sektora u identifikaciji žrtava.

**Slika 1:** Identifikovane žrtve i potencijalne žrtve trgovine ljudima 2012-2017. godine

Prethodna Strategija je uvela nov način pružanja pomoći žrtvama čime se postiglo da sve osobe bez obzira da li su potencijalne ili stvarne žrtve trgovine ljudima imaju jednak pristup uslugama.

**Slika 2** Pozivi prema Nacionalnoj SOS liniji 2012-2017.

SOS telefon za žrtve trgovine ljudima dostupan je 24 časa dnevno, 7 dana u nedelji, a njime upravlja NVO „Crnogorski ženski lobi“, koja se finansira iz budžetskih sredstava Nacionalne kancelarije za borbu protiv trgovine ljudima. Zabilježen je porast broja poziva na nacionalnoj SOS liniji za trgovine ljudima. Od 387 poziva koji su zabilježeni 2012 godine pa do 487 zabilježenih 2017. godine. Najveći broj poziva zabilježen je 2015. godie , ukupno 553.

Pozivi su uglavnom bili informativnog karaktera. Ovo govori u prilog činjenici da je ova SOS linija već prepoznata u široj javnosti kao servis za dobijanje više informacija o problematici trgovine ljudima i eventualnu prijavu odeđenih sumnji na postojanje djela. U periodu implementacije prethodne Strategije nije bilo identifikovanih slučajeva trgovine ljudima na osnovu istraživanja prijavljenih sumnji preko SOS linije.

**Slika 3:**  Identifikovane žrtve prema tipu trgovine ljudima

Najčešće identifikovani slučajevi trgovine ljudima bili su oblika seksualne eksploatacije, dok se u skoro polovini identifikovanih slučajeva radilo o (potencijalnim) žrtavama državljanima Crne Gore. Identifikacija žrtava trgovine ljudima radi prinudnog prosjačenja i prinudnih dječijih brakova je u porastu i do sada je identifikovano devet potencijalnih žrtava.

Vezano za **zaštitu, pomoć i reintegraciju**, aktivnosti iz Strategije za borbu protiv trgovine ljudima za period 2012-2018.god. poboljšale su sistem zaštite i pomoći žrtvama. Strategija je doprinijela jačanju kapaciteta profesionalaca koji pružju pomoć u zaštiti i reintegraciji žrtava, poboljšanju saradnje između relevantnih profesionalaca i organizacija civilnog društva, a istovremeno su poboljšane usluge koje žrtve dobijaju u Skloništu. Usvojeni su zakoni, podzakonska akta, memorandumi o saradnji na nacionalnom i regionalnom nivou kojima je poboljšana zaštita, pomoć i reintegracija žrtava i kod većine institucija afirmisan je pristup orijentisan na žrtvu. Na primjer, Sklonište za žrtve i potencijalne žrtve trgovine ljudima kojim upravlja NVO „Crnogorski ženski lobi“ nastavilo je svoj rad uz finansijsku podršku države. Centri za socijalni rad zaduženi su za pružanje psihosocijalne pomoći, imenovanje staratelja i individualne planove usluga i zaštite žrtava u saradnji sa drugim potpisnicima Sporazuma o međusobnoj saradnji u oblasti borbe protiv trgovine ljudima, kao i ocjenjivanje socio-ekonomskog statusa žrtve kao osnove za dodjelu jednokratne novčane pomoći koja je predviđena Zakonom o socijalnoj i dječjoj zaštiti. Pomoć žrtvama trgovine ljudima i potencijalnim žrtvama u Skloništu uključivala je i osposobljavanje za obavljanje određenih poslova koje će olakšati buduće zapošljavanje i ekonomsku nezavisnost i osnaživanje žrtava. Tokom tog perioda, definisane su standardne operativne procedure za postupanje sa djecom odvojenom od roditelja i bez pratnje, sa posebnim akcentiom na proaktivnu identifikaciju potencijalnih i žrtava trgovine ljudima u skladu sa međunarodnim standardima, uz podršku UNICEF-a[[31]](#footnote-31).

Što se tiče **efikasnog krivičnog gonjenja**, Strategijom je poboljšan sistem prikupljanja statističkih podataka i način izvještavanja javnosti o presudama za ovo krivično djelo. Krivični zakonik je izmijenjen u skladu sa međunarodnim standardima. Prema podacima Uprave policije, tokom 2012. godine sprovedene su dvije istrage za trgovinu ljudima, tri u 2013. godini, četiri u 2014. i jedna u 2015. godini, dok nijedna nije prijavljena 2016. i 2017. godine. Što se tiče broja pokrenutih krivičnih gonjenja za trgovinu ljudima, jedan je pokrenut u 2013. godini, jedan u 2014. i jedan u 2017. godini. Vazano za broj osuđujućih presuda za trgovinu ljudima, jedna je donijeta 2012. godine, šest 2013. godine, jedna 2014. i nijedna 2015., 2016. i 2017. godine. Kazne su se kretale od dvije godine do šest godina i 10 mjeseci zatvora.

**Slika 4** Istraga, krivično gonjenje i presude za trgovinu ljudima 2012-2017

Donijete presude odnosile su se na član 444 Krivičnog zakonika (*Trgovina ljudima*). Nije bilo procesuiranih slučajeva krivičnog djela trgovine ljudima, oblika sklapanja nedozvoljenog braka i prisilnog prosjačenja iako je identifikovan određen broj potencijalnih žrtava ovog oblika eksploatacije kojima je pružena kompletna pomoć i zaštita. Slučajevi dječijih prinudnih brakova su krivično gonjeni prema drugim članovima Krivičnog zakonika.

**Međunarodna saradnja**: Aktivnim radom nadležnih institucija u okviru ove strateške oblasti značajno je poboljšana regionalna i međunarodna saradnju Crne Gore, prvenstveno potpisivanjem nekoliko Memoranduma o saradnji sa zemljama regiona i uspostavljanjem tijesne operativne saradnje i zajedničkih aktivnosti između agencija za sprovođenje zakona zemalja regiona, kao i aktivnim participiranjem predstavnika institucija u svim regionalnim i međunarodnim inicijativama koje se sprovode na ovom planu. Uspostavljanje i redovno sastajanje mreže Nacionalnih koordinatora za borbu protiv trgovine ljudima regiona, značajno je poboljšalo razmjenu informacija i primjera dobre prakse u planiranju i sprovođenju državnih politika usmjerenih na borbu protiv ovog fenomena.

**Koordinacija i partnerstvo**: Koordinacija u sprovođenju aktivnosti na planu borbe protiv trgovine ljudima se konstantno poboljšavala i doprinijela boljem radu institucija i lokalnih samouprava, kao i sveobuhvatnijem odgovoru na problem trgovine ljudima. Partnerstvo sa međunarodnim organizacijama koje su u velikoj mjeri podržale aktivnosti iz ove Strategije, kao što su OEBS, UNICEF, IOM, UNODC, Crveni krst Crne Gore, je značajno unaprijeđeno i promovisano u praksi. Uspostavljena su naročito kvalitetna partnerstva sa sektorom civilnog društva i privatnim sektorom / poslovnom zajednicom.

**IV PREOSTALI IZAZOVI I PREPORUKE ZA DALJE DJELOVANJE**

Uprkos uspješnoj i posvećenoj implementaciji Strategije za borbu protiv trgovine ljudima 2012-2018.god., i dalje postoje neki izazovi i oblasti koje se mogu unaprijediti. U nastavku su prikazani izazovi i iznijete preporuke koje su služile kao orijentir na operativnom nivou prilikom izrade Strategije za borbu protiv trgovine ljudima za period 2019-2024.godine, kao i pratećih akcionih planova.

**Prevencija i edukacija**

Imajući u vidu da su posljednjih godina štićenici skloništa za žrtve trgovine ljudima uglavnom bila djeca (potencijalne) žrtve trgovine ljudima u svrhu sklapanja prisilnih dječjih brakova i prosjačenja, percepcija ovih pojava unutar romskih zajednica, ali i kod nekih nevladinih organizacija i šire javnosti nije se znatno mijenjala tokom godina, a nisu se značajno mijenjale ni prakse stručnjaka. To komplikuje iskorjenjivanje ove prakse, pa je stoga podizanje svijesti i senzibilizacija prema ovim pitanjima neophodna na svim nivoima. To se može postići kontinuiranom obukom profesionalaca različitih profila, dizajniranom na osnovu uočenih potreba i informacija dobijenih od predstavnika organa za sprovođenje zakona. Takođe neophodno je nastaviti sa sprovođenjem kampanja namijenjenih široj javnosti i ciljanoj javnosti sa ciljem jačanja svijesti i otpornosti u odnosu na fenomen trgovine ljudima, kao i unapređivanje saradnje sa medijima.

|  |
| --- |
| Preporuke:   * Nastaviti kampanje za podizanje svijesti, posebno usmjerene na djecu i adolescente u odnosu na prisilno prosjačenje, dječije brakove i seksualno iskorišćavanje putem interneta; * Nastaviti saradnju sa Zavodom za školstvo i u okviru programa „Prevencija trgovine ljudima kroz obrazovni sistem“ razviti temu vezanu za bezbjedno korišćenje interneta u svrhu prevencije potencijalnih rizika u kontekstu trgovine ljudima; * Sprovesti istraživanje o nivou svijesti javnosti na početku implementacije Strategije i na kraju implementacije Strategije; * Poboljšati upis u registar rođenih romske djece i veće angažovanje mobilnih timova; * Pratiti i analizirati trendove u zajednici Roma i Egipćana u vezi sa dječjim brakovima; * Osnaživanje rizičnih grupa za uključivanje u obavezan obrazovni sistem, a posebno djece romske i egipćanske populacije; * Nastaviti sa edukacijom i obukom policijskih službenika, tužilaca, sudija, predstavnika centara za socijalni rad, nevladinih organizacija i predstavnika opština, posebno o uticaju trgovine ljudima na ljudska prava, identifikaciji i krivičnom gonjenju; * Osmisliti specifičnu obuku za sudije i tužioce na temu dječije prosjačenje, dječiji brak i trgovinu ljudima; * Osmisliti specifičnu obuku o prevenciji dječijih brakova i trgovini ljudima za nevladine organizacije koje rade u oblasti trgovine ljudima; * Osmisliti dodatne obuke za medije o odgovornom izvještavanju u vezi sa trgovinom djecom i pripremiti priručnik o medijskom izvještavanju i trgovini ljudima; * Nastaviti edukovanje nastavnika o trgovini ljudima; * Osmisliti otvoreni dan za škole u okviru kojeg bi policijski službenici, predstavnici nevladinih organizacija i Kancelarije ombudsmana realizovali predavanja o odabranoj temi o trgovini ljudima; * Organizovati radionice za turističke poslenike o sprečavanju trgovine ljudima u turističkoj sezoni; * Raditi na kampanjama za smanjenje potražnje za svim oblicima trgovine ljudima; * Odgovoriti na prosjačenje kod djece romske i egipćanske zajednice kroz specijalne programe, projekte i mjere. |

**Identifikacija žrtava**

Identifikacija žrtava trgovine ljudima i dalje ostaje izazov, obzirom na mali broj identifikovanih slučajeva, ali i obzirom na činjenicu da ne postoji konsenzus između pojedinih profesionalaca i predstavnika organa civilnog društva o tome šta predstavlja trgovinu ljudima. Stoga postoji potreba za daljim unapređenjem mehanizama identifikacije žrtava trgovine ljudima.

|  |
| --- |
| Preporuke:   * Sprovođenje detaljnih analiza o razlozima problema vezanih za identifikaciju žrtava i potencijalnih žrtava trgovine ljudima; * Nastaviti aktivnosti u vezi sa dječijim prosjačenjem i dječijim brakovima i posvetiti posebnu pažnju djeci na ulici, djeci iz RE zajednica i maloljetnicima bez pratnje; * Jačati kapacitete stručnih radnika centara za socijalni rad, službenika granične policije i medicinskog osoblja za identifikaciju žrtava trgovine ljudima; * Povećati kapacitete grupe za borbu protiv visokotehnološkog kriminala; * Sprovesti obuku sudija i tužilaca vezano za seksualnu eksploataciju djece putem interneta; * Jačanje kapaciteta lokalne samouprave u identifikaciji žrtava i potencijalnih žrtava trgovine ljudima; * Jačati kapacitete organizacija civilnog društva koje rade u oblasti trgovine ljudima, posebno u romskim zajednicama; * Usvojiti formalne procedure za identifikaciju žrtava na osnovu standarda ljudskih prava; * Proširiti spektar stručnjaka uključenih u identifikaciju žrtava trgovine ljudima. |

**Krivično gonjenje i istraga**

Evidentiran je mali broj procesuiranih slučajeva po osnovu člana 444 Trgovina ljudima. Usljed nepostojanja dokaza da određen događaj bude kvalifikovan kao KD trgovine ljudima dešava se da isti bude kvalifikovan kao krivična djela Posredovanje u vršenju prostitucije, Zlostavljanje i zanemarivanje maloljetnog lica, Vanbračna zajednica sa maloljetnim licem i sl.

Potrebno je dodatno raditi na uspostavljanju specifičnih programa obuke za službenike policije, tužilaštva i sudstva, po potrebi i stručnih radnika centara za socijalni rad koji će se bazirati na svojevrsnoj konferenciji slučaja, odnosno na razradi slučajeva iz prakse sa ciljem definisanja mogućnosti unapređenja vođenja istraga i procesuiranju slučajeva.

|  |
| --- |
| Preporuke:   * Uvesti mjere/obuke kako bi se osiguralo da se djelo trgovina ljudima ne kvalifikuje kao srodna krivična djela; * Uvesti mjere za senzibilisanje tužilaca i sudija u odnosu na stanje u kom se nalazi žrtva, preživljenu traumu, kao i u odnosu na prava žrtava, posebno kada su u pitanju djeca; * Obezbijediti specijalizovanu obuku za specijalnu policijsku jedinicu za finansijski kriminal i tužioce radi povećanja finansijskih istraga i oduzimanja imovine stečene kriminalom; * Jačati model saradnje institucija nadležnih za efikasno krivično gonjenje i procesuiranje KD trgovine ljudima. |

**Podrška, zaštita i reintegracija**

Zaštita žrtava i svjedoka tokom sudskog postupka je i dalje nedovoljna, posebno u pogledu djece. Audio-vizuelna oprema se rijetko koristi. Nije iniciran ni jedan zahtjev za naknadu štete žrtvama. Potrebno je dalje raditi na poboljšanju modela reintegracije za žrtve trgovine ljudima i unaprijediti model zaštite djece kroz pojačanu saradnju sa Ministarstvom rada i socijalnog staranja. Istovremeno, važno je osigurati da svi pružaoci usluga imaju licencu za pružanje usluga žrtvama trgovine ljudima. Potrebno je osigurati da žrtve krivičnog djela trgovine ljudima budu informisane da neće biti kažnjenje za djela koja su učinile kao žrtve.

|  |
| --- |
| Preporuke:   * Obezbijediti dugoročni plan za žrtve i potencijalne žrtve koji uključuje zapošljavanje i smještaj; * Obezbijediti podsticajne mjere za poslodavce kao što je oslobađanje od poreza za dugoročno zapošljavanje žrtava trgovine ljudima; * Unaprijediti mehanizam praćenja reintegrisanih žrtava, domaćih i stranih, posebno ukoliko se radi o djeci; * Implementirati Zakon o naknadi štete za žrtve i obučiti tužioce i sudije; * Povećati kapacitete Skloništa, naročito kako bi se bolje prilagodilo djeci; * Obezbijediti audio-vizuelnu opremu u svim sudovima radi sprečavanja ponovne viktimizacije žrtava i svjedoka, posebno djece; * Obezbijediti specijalizovanu jedinicu sa stručnjacima koji nisu pravnici u svakom sudu/ tužilaštvu koja će raditi sa žrtvama - psiholog, socijalni pedagog i slično. |

**Međunarodna saradnja**

Aktivni rad u ovoj oblasti se mora nastaviti radi uspostavljanja procedura za službeni kontakt sa relevantnim licima u cilju poboljšanja efikasnosti procesa identifikacije, krivičnog gonjenja počinilaca i sistema za razmjenu podataka sa drugim zemljama, što je predviđeno prethodnom Strategijom, ali nije u potpunosti ispunjeno. Takođe, identifikovano je da postoji potreba za nastavkom uspostavljanja saradnje sa zemljama porijekla žrtava trgovine ljudima koje su identifikovane u Crnoj Gori, ali i dalje inteziviranje saradnje sa zemljama EU i međunarodnim organizacijama koje rade na polju borbe trgovine ljudima, sve sa ciljem sprovođenja zajedničkih aktivnosti na ovom planu.

|  |
| --- |
| Preporuke:   * Nastaviti sa jačanjem međunarodne i regionalne saradnje; * Aktivni rad u ovoj oblasti se mora nastaviti kako bi se ojačala saradnja sa drugim zemljama u cilju poboljšanja efikasnosti procesa identifikacije i gonjenja počinilaca; * Uspostaviti sistem za razmjenu podataka sa drugim zemljama o trgovini ljudima i pravosudnih podataka; * Uspostaviti bolju saradnju sa najčešćim zemljama porijekla žrtava trgovine ljudima u Crnoj Gori i intenzivirati saradnju zemljama EU i međunarodnim organizacijama koje rade na području trgovine ljudima. |

**Koordinacija i partnerstvo**

Uspostavljena su naročito uspješna partnerstva sa nevladinim i međunarodnim organizacijama koje su u velikoj mjeri podržale realizaciju aktivnosti usmjerenih na suzbijanje trgovine ljudima, kao što su: OEBS, UNICEF, IOM, UNODC, Crveni krst itd., a koja bi se mogla dalje nastaviti. Što se tiče monitoringa i izvještavanja, primijećeno je da nedostaje kvalitativno izvještavanje za razliku od kvantitativnog izvještavanja.

|  |
| --- |
| *Preporuke:*   * Revidirati članstvo u Radnoj grupi i motivisati članove finansijskim mjerama; * Unaprijediti koordinaciju između institucija u vezi sa identifikacijom i zaštitom žrtava trgovine ljudima i potencijalnih žrtava trgovine ljudima; * Osigurati operacionalizaciju zajedničkih istražnih timova kroz iniciranje istraga i zajedničkih aktivnosti obuke; * Uvesti indikatore rezultata i uticaja za olakšano praćenje i evaluaciju; * Uspostaviti kvalitativno izvještavanje koje se bazira na ispunjenosti definisanih indikatora uticaja i rezultata; * Predložiti budžet za praćenje aktivnosti. |

**V STRATEŠKE SMJERNICE ZA PERIOD 2019-2024**

Ključni strateški prioriteti Crne Gore na planu borbe protiv trgovine ljudima ogledaju se u aktivnostima utvrđenim u ovoj Strategiji. Od presudnog značaja za identifikaciju prioriteta je to što Strategija obezbijeđuje pristup fokusiran na žrtve, što je u korelaciji sa ciljem obezbjeđivanja efikasnog krivičnog gonjenja počinilaca KD trgovine ljudima. Takođe je prepoznato da djeca koja su žrtve trgovine ljudima zbog svoje ranjivosti, zahtijevaju visok stepen zaštite, što takođe predstavlja ključni fokus ove Strategije.

S obzirom na gore navedenu situaciju, postignuća i preostale izazove, Vlada Crne Gore je, u partnerstvu sa međunarodnim i nevladinim organizacijama, zajednički formulisala sljedeću viziju, misiju i ciljeve za period od 2019. do 2024. godine:

***Vizija:***

|  |
| --- |
| Pravedno, humano, rodno senzibilisano i osnaženo društvo koje štiti ljude od svih oblika trgovine ljudima |

***Misija:***

|  |
| --- |
| Crna Gora je posvećena održavanju transparentnih, odgovornih i proaktivnih inicijativa protiv trgovine ljudima u skladu sa međunarodnim standardima ljudskih prava. |

***Opšti cilj:***

|  |
| --- |
| Do 2024. godine, država će unaprijediti efikasnost i funkcionalanost sistema radi prevencije, identifikacije, zaštite, pomoći i praćenja žrtava trgovine ljudima sa posebnim fokusom na djecu.  Do 2024. godine, država će unaprediti efikasnost istraga, krivičnog gonjena i adekvatnog kažnavanja u skladu sa krivičnim zakonodavstvom Crne Gore. |

**VI STRATEŠKI CILJEVI I KONKRETNI ZADACI**

|  |
| --- |
| **Strateška oblast 1. Prevencija trgovine ljudima** |

**Opšti cilj 1: Unaprijediti preventivne aktivnosti i učešće svih aktera na državnom nivou u njihovom sprovođenju**

**Očekivani rezultat: Veći broj preventivnih mjera i aktivnosti u borbi protiv trgovine ljudima i povećan stepen znanja o trgovini ljudima u svim segmentima društva.**

* ***Konkretni cilj 1.1.*** *Unaprijediti znanja svih profesionalca i predstavnika nevladinog sektora koji su u kontaktu/mogu doći u kontakt sa žrtvama trgovine ljudima u odnosu na identifikaciju, upućivanje i zaštitu žrtava i krivično gonjenje počinilaca*
* ***Konkretni cilj 1.2.*** *Nastaviti sa podizanjem nivoa svijesti u svim segmentima društva i podržati napore da se smanji potražnja za uslugama žrtava trgovine ljudima*
* ***Konkretni cilj : 1.3.*** *Smanjiti osjetljivost ranjivih grupa kroz podršku projektima za njihovo osnazivanje*
* ***Konkretni cilj: 1.4.*** *Unapređenje sistema za prikupljanje podataka, kao i sprovođenje istraživanja o promjeni trendova kod trgovine ljudima*
* ***Konkretni cilj: 1.5.*** *Unaprijediti znanje o rizicima i posljedicama od dječije pornografije i drugih vidova seksualne eksploatacije, kao i od zlostavljanja djece putem informacionih i komunikacionih tehnologija*

|  |
| --- |
| **Strateška oblast 2. Zaštita žrtava trgovine ljudima** |

**Opšti cilj 2: Unaprijediti identifikaciju žrtava trgovine ljudima i kvalitet zaštite i pomoći prilikom njihove društvene reintegracije**

**Očekivani rezultat 2: Povećani broj identifikovanih žrtava i potencijalnih žrtava trgovine ljudima, naročito djece, veći kvalitet i efikasnost programa i servisa za pomoć žrtvama.**

* ***Konkretni cilj 2.1.*** *Unaprijediti identifikaciju žrtava i potencijalnih žrtava trgovine ljudima među ranjivim grupama*
* ***Konkretni cilj 2.2.*** *Osigurati efikasnije funkcionisanje mehanizama za nadoknadu štete žrtvama*
* ***Konkretni cilj 2.3:*** *Unaprijediti kvalitet zaštite i pomoći žrtvama trgovine ljudima u njihovoj društvenoj reintegraciji*
* ***Konkretni cilj 2.4:*** *Unaprijediti zaštitu žrtava tokom krivičnog postupka sa posebnim akcentom na djecu*

|  |
| --- |
| **Strateška oblast 3. Odgovor krivičnog pravosuđa/ krivično gonjenje** |

**Opšti cilj 3. Osnažiti kapacitet organa za krivično gonjenje trgovine ljudima, radi efikasnijeg vođenja krivičnih i finansijskih istraga.**

***Očekivani rezultat 3. Postizanje značajnog nivoa efikasnosti u istrazi i krivičnom gonjenju trgovaca ljudima i zamrzavanju i oduzimanju imovine stečene kriminalom***

* ***Konkretni cilj 3.1:*** *Obezbijediti proaktivniji pristup djelovanja policije i tužilaštva u cilju suzbijanja svih oblika trgovine ljudima*
* ***Konkretni cilj 3.2.*** *Nastaviti sa harmonizacijom odredbi nacionalnog zakonodavstva u oblasti borbe protiv trgovine ljudima sa međunarodnim i EU standardima*
* ***Konkretni cilj 3.3:*** *Osnažiti kapacitete u pravosuđu radi postizanja efikasnog krivičnog gonjenja i efikasnije identifikacije i oduzimanja imovine stečene kriminalom djelatnoću*

|  |
| --- |
| **Strateška oblast 4. Partnerstvo, koordinacija i međunarodna saradnja** |

**Opšti cilj 4: Ojačati koordinaciju i partnerstvo između brojnih različitih aktera u ovoj oblasti, iz svih sektora društva na nacionalnom i međunarodnom nivou i promovisati umrežavanje**

**Očekivani rezultat 4: *Poboljšani mehanizam saradnje, partnerstva i umrežavanje na nacionalnom i međunarodnom nivou između relevantnih institucija, međunarodnih organizacija i civilnog sektora kompetentnih za prevenciju i borbu protiv trgovine ljudima***

* ***Konkretni cilj 4.1:*** *Jačati saradnju i koordinaciju relevantnih institucija i organizacija nadležnih za prevenciju i borbu protiv trgovine ljudima i pružanje pomoći i zaštite žrtvama trgovine ljudima*
* ***Konkretni cilj 4.2:***  *Jačanje strateških partnerstava i saradnje sa civilnim i privatnim sektorom*
* ***Konkretni cilj 4.3:*** *Jačanje strateških partnerstava na regionalnom i međunarodnom nivou*

**VII INDIKATORI IMPLEMENTACIJE STRATEGIJE**

|  |
| --- |
| **Indikatori uticaja:** |
| Znanje i percepcija djece u školama o trgovini ljudima povećani za 10 odsto do 2024. godine |
| Broj identifikovanih žrtava trgovine ljudima na nacionalnom nivou povećan za 10 odsto do 2024. godine |
| Djeca žrtve / svjedoci intervjuisani putem video linka i u okruženju prilagođenom djeci u 100 odsto slučajeva do 2024. godine |
| Povećan broj žrtava koje su dobile kompenzciju 10 odsto do 2024. godine |
| Povećan broj slučajeva oduzimanja imovine stečene kriminalom djelatnošću u sudskom postupku za 10 odsto do 2024. godine (u zavisnosti od broja procesuiranih slučajeva i utvrđenih uslova za oduzimanje imovine) |
| Broj osuđujućih presuda za izvršioce KD trgovine ljudima povećan za 10 odsto do 2024. godine (u zavisnosti od broja procesuiranih predmeta) |
| Povećan broj stručno osposobljenih žrtvava trgovine ljudima za 10 odsto do 2024. godine |

**VIII BUDŽET**

Budžet za implementaciju Strategije za borbu protiv trgovine ljudima 2019-2024. god. biće obezbijeđen iz:

* Sredstava državnog budžeta, dodijeljenih svakoj instituciji nadležnoj za implementaciju Nacionalne strategije, sa programiranjem na godišnjem nivou**;**
* Sredstava definisanih na nivou EU za upravljanje problemom trgovine ljudima i sprovođenje aktivnosti na planu borbe protiv trgovine ljudima;
* Eksternih nepovratnih sredstava od međunarodnih donatora.

**XIX IMPLEMENTACIJA, PRAĆENJE, IZVJEŠTAVANJE I EVALUACIJA**

Implementacija, praćenje i evaluacija Strategije zasnivaće se na saradnji svih institucija uključenih u planiranje i implementaciju Strategije.

***Implementacija Strategije***: Strategiju će sprovoditi institucije države koje su definisane kao nosioci implementacije ciljeva strategije. Odgovornost za koordinaciju i sprovođenje Strategije pripada Ministarstvu unutrašnjih poslova-Nacionalnoj kancelariji za borbu protiv trgovine ljudima. Ministarstvo unutrašnjih poslova će preko Nacionalne kancelarije za borbu protiv trgovine ljudima, između ostalog, vršiti koordinaciju aktivnosti relevantnih organa javne uprave, međunarodnih i nevladinih organizacija, čime će se ujediniti svi pozitivni napori u borbi protiv trgovine ljudima u Crnoj Gori, kako je predviđeno ovom Strategijom.

***Praćenje i izvještavanje:*** Svaka institucija koja je definisana kao nosilac određenih ciljeva Strategije imenovaće po jednog predstavnika (na visokom nivou) koji će biti član Radne grupe za praćenje implementacije Strategije za borbu protiv trgovine ljudima 2019 – 2024. godine. U sastav ovog tijela kao punopravni član biće uključen i predstavnik nevladinog sektora. Takođe, predstavnici međunarodnih partnera koji obavljaju svoje misije u Crnoj Gori i aktivni su partneri države u sprovođenju aktivnosti na ovom planu, biće uključeni u rad ovog tijela u svojstvu posmatrača (OEBS, IOM, UNICEF, Ambasada SAD, Delegacija EU). Ovo tijelo će pripremati godišnje izvještaje o monitoringu koji će prikazati način na koji se ispunjavaju zadaci preuzeti akcionim planovima za sprovođenje Strategije, koje će podnositi Vladi na usvajanje. Nacionalna kancelarija za borbu protiv trgovine ljudima će pripremiti jedinstveni obrazac za izvještavanje za sve partnere i jednom godišnje će pripremiti analizu implementacije Strategije.

Razmotriće se mogućnost uvođenja dodatnih nezavisnih mehanizama za nadzor nad aktivnostima u borbi protiv trgovine ljudima, uključujući mogućnost uspostavljanja Nacionalnog izvjestioca.

***Evaluacija Strategije:*** Na kraju perioda implementacije Strategije biće sprovedena post-implementaciona evalucija.

**X TERMINI KORIŠĆENI U OVOJ STRATEGIJI**

Za potrebe ove Strategije:

***Trgovina ljudima*:** Prema Protokolu Ujedinjenih nacija o sprečavanju, suzbijanju i kažnjavanju trgovine ljudima, posebno ženama i djecom, koja dopunjava Konvenciju UN-a protiv transnacionalnog organizovanog kriminala (2000.), “trgovina ljudima” znači “regrutovanje, prevoz, prebacivanje, zadržavanje ili prijem lica, putem prijetnje ili upotrebe sile ili drugih oblika prisile, otmice, prevare, obmane, zloupotrebe ovlašćenja ili teškog položaja ili davanja ili primanja novca ili koristi da bi se dobio pristanak lica koje ima kontrolu nad drugim licem, u cilju eksploatacije. Eksploatacija obuhvata, kao minimum, eksploataciju prostitucije drugih lica ili druge oblike seksualne eksploatacije, prinudni rad ili službu, ropstvo ili odnos sličan ropstvu, servitut ili uklanjanje organa - Član 3 (a).

Regrutovanje, prevoz, prebacivanje, zadržavanje ili prijem djeteta u svrhu eksploatacije smatraće se " trgovinom ljudima", čak i ako to ne uključuje bilo koje od sredstava iz podstava (a) ovog Člana; Član 3 (c).

"**Dijete**" je svako lice koje je mlađe od osamnaest godina starosti; Član 3 (d)[[32]](#footnote-32).

**Krijumčarenje migranata** znači nabavku radi pribavljanja, neposredno ili posredno, finansijske ili druge materijalne koristi od nezakonitog ulaska lica u državu ugovornicu, a koje lice nije državljanin te zemlje, niti lice sa stalnim prebivalištem u toj zemlji; Član 3 (a)[[33]](#footnote-33).

**Žrtva trgovine ljudima** se odnosi na svako lice koje je predmet trgovine ljudima, u skladu sa gore datom definicijom;

**Potencijalna žrtva trgovine ljudima** se odnosi na svako lice za koje organi/ organizacije nadležne za inicijalnu identifikaciju smatraju da su bile žrtve trgovine ljudima.

**Eksploatacija** se odnosi na svrhu trgovine ljudima i uključuje „najmanje, eksploataciju kroz prostituciju drugih ili druge vidove seksualne eksploatacije, prinudnog rada ili usluga, uključujući prosjačenje, ropstvo ili praksu sličnu ropstvu, potčinjenom položaju ili korišćenje kriminalnih aktivnosti ili uklanjanje organa.[[34]](#footnote-34)

**Dječiji brak** je formalni brak ili neformalna zajednica lica ispod 18 godina starosti.[[35]](#footnote-35)

**Djeca na ulicama** su “svaka djevojčica ili dječak koji nisu dostigli punoljetstvo, za koje je ulica (u najširem smislu te riječi, uključujući nenaseljene stanove, neiskorišćeno zemljište, itd.) postala njihovo uobičajeno mjesto stanovanja i/ili izvor za preživljavanje, a koji nisu adekvatno zaštićeni, nadzirani ili usmjeravani od strane odgovornih odraslih osoba”.[[36]](#footnote-36)

**Rod** označava razlike između žena i muškaraca unutar i između kultura koje su socijalno i kulturno izgrađene i vremenom se mijenjaju. Ove razlike se ogledaju u: ulogama, odgovornostima, pristupu resursima, ograničenjima, šansama, potrebama, percepcijama, pogledima itd. žena i muškaraca. Prema tome, rod nije sinonim za žene, već se odnosi i na žene i na muškarce i njihove međusobne odnose[[37]](#footnote-37).

## Coat of arms of Montenegro.svg

## MINISTARSTVO UNUTRAŠNJIH POSLOVA

Nacionalna kancelarija za borbu protiv trgovine ljudima

## ***Akcioni plan za implementaciju Strategije za borbu protiv trgovine ljudima***

## ***za 2019. godinu***

## Podgorica, oktobar 2018. godine

## **SADRŽAJ**

## ***I Strateška oblast 1. Prevencija trgovine ljudima***

* 1. *Opšti cilj: Unaprijediti preventivne aktivnosti i učešće svih aktera na državnom nivou u njihovom sprovođenju*
     1. *Specifični strateški cilj 1.1: Unaprijediti znanja svih profesionalaca i predstavnika nevladinog sektora koji su u kontaktu/mogu doći u kontakt sa žrtvama trgovine ljudima u odnosu na identifikaciju, upućivanje i zaštitu žrtava i krivično gonjenje počinilaca*
     2. *Specifični strateški cilj 1.2: Nastaviti sa podizanjem nivoa svijesti u svim segmentima društva i podržati napore da se smanji potražnja za uslugama žrtava trgovine ljudima*
     3. *Specifični strateški cilj 1.3: Smanjiti osjetljivost ranjivih grupa kroz podršku projektima za njihovo osnaživanje*
     4. *Specifični strateški cilj 1.4: Unapređenje sistema za prikupljanje podataka, kao i sprovođenje istraživanja o promjeni trendova kod trgovine ljudima*
     5. *Specifični strateški cilj 1.5: Unaprijediti znanje o rizicima i posljedicama od dječije pornografije i drugih vidova seksualne eksploatacije, kao i od zlostavljanja djece putem informacionih i komunikacionih tehnologija*

## ***II Strateška oblast 2. Zaštita žrtava trgovine ljudima***

*2.1. Opšti cilj 2: Unaprijediti identifikaciju žrtava trgovine ljudima i kvalitet zaštite i pomoći prilikom njihove društvene reintegracije*

*2.1.1. Specifični strateški cilj 2.1: Unaprijediti identifikaciju žrtava i potencijalnih žrtava trgovine ljudima među ranjivim grupama*

*2.1.2. Specifični strateški cilj 2.2: Osigurati efikasnije funkcionisanje mehanizama za nadoknadu štete žrtvama*

*2.1.3. Specifični strateški cilj 2.3: Unaprijediti kvalitet zaštite i pomoć žrtvama trgovine ljudima u njihovoj društvenoj reintegraciji*

*2.1.4. Specifični strateški cilj 2.4: Unaprijediti zaštitu žrtava tokom krivičnog postupka sa posebnim akcentom na djecu*

## ***III Strateška oblast 3. Odgovor krivičnog pravosuđa/ krivično gonjenje***

*3.1. Opšti cilj 3: Osnažiti kapacitet organa za krivično gonenje trgovine ljudima, radi efikasnijeg vođenja krivičnih i finansijskih istraga*

*3.1.1. Specifični strateški cilj 3.1: Obezbijediti proaktivniji pristup djelovanja policije i tužilaštva u cilju suzbijanja svih oblika trgovine ljudima*

*3.1.2. Specifični strateški cilj 3.3: Osnažiti kapacitete u pravosuđu radi postizanja efikasnog krivičnog gonjenja i efikasnije identifikacije i oduzimanja imovine stečene kriminalom djelatnoću*

## ***IV Strateška oblast 4. Partnerstvo, koordinacija i međunarodna saradnja***

## *4.1. Opšti cilj 4 : Ojačati koordinaciju i partnerstvo između brojnih različitih aktera u ovoj oblasti, iz svih sektora društva na nacionalnom i međunarodnom nivou i promovisati umrežavanje*

*4.1.1. Specifični strateški cilj 4: Jačati saradnju i koordinaciju relevantnih institucija i organizacija nadležnih za prevenciju i borbu protiv trgovine ljudima i pružanje pomoći i zaštite žrtvama trgovine ljudima*

*4.1.2. Specifični strateški cilj 4.2: Jačanje strateških partnerstava i saradnje sa civilnim i privatnim sektorom*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I Strateška oblast 1. Prevencija trgovine ljudima | | | | | | | | |
| Opšti cilj: Unaprijediti preventivne aktivnosti i učešće svih aktera na državnom nivou u njihovom sprovođenju | | | | | | | | |
| Indikatori uticaja za Opšti cilj 1 (nakon implementacije Strategije i akcionih planova):   * Znanje i percepcija djece u školama o trgovini ljudima povećani za 10 odsto slučajeva do 2024. godine * Znanje i percepcija opšte populacije o trgovini ljudima povećani za 10 odsto slučajeva do 2024. godine * Broj preliminarne identifikacije i upućivanja žrtava od strane zdravstvenih radnika povećan za 10 odsto slučajeva do 2024. godine * Broj preliminarne identifikacije i upućivanja žrtava od strane NVO povećan za 10 odsto slučajeva do 2024. godine * Broj preliminarne identifikacije i upućivanja žrtava od strane obrazovnih institucija povećan za 10 odsto do 2024. godine | | | | | | | | |
| Specifični strateški cilj 1.1: *Unaprijediti znanja svih profesionalaca i predstavnika nevladinog sektora koji su u kontaktu/mogu doći u kontakt sa žrtvama trgovine ljudima u odnosu na identifikaciju, upućivanje i zaštitu žrtava i krivično gonjenje počinilaca* | | | | | | | | |
| Aktivnost | | | **Odgovorna tijela** | **Period impleme-ntacije** | | **Indikator uspjeha** | | **Finansijska procjena** |
| 1.1.1. Akreditovati program i organizovati obuke nastavnika u odnosu na prevenciju trgovine ljudima sa fokusom na fazu vrbovanja, kao i moguće oblike eksploatacije | | | Ministarstvo prosvjete-Zavod za školstvo, MUP- Nacionalna kancelarija za borbu protiv trgovine ljudima | IV kvartal | | -akreditovan Program obuke za nastavnike za 2019. godinu;  -realizovana po jedna jednodnevna obuka za nastavnike iz sjeverne, centralne i južne regije | | 2 000 eura  (budžet) |
| 1.1.2. Akreditovati Program i organizovati obuke nastavnika na temu “Borba protiv ranih i ugovorenih brakova, trgovine ljudima i prisilnog prosjačenja “ kod Zavoda za školstvo | | | Ministarstvo prosvjete- Zavod za školstvo, MUP-Nacionalna kancelarija za borbu protiv trgovine ljudima | IV kvartal | | -akreditovan Program za 2019. godinu;  -realizovane dvije dvodnevne obuke - za nastavnike iz sjeverne, centralne i južne regije | | 2 000 eura  (budžet) |
| 1.1.3. Revidirati program i sprovesti obuke za službenike Sektora kriminalističke policije po liniji rada za borbu protiv trgovine ljudima koji će biti bazirani na analizi konkretnih slučajeva iz prakse | | | MUP- Uprava policije | IV kvartal | | -revidiran i usvojen program  -realizovane 4 obuke | | 2 000 eura  (budžet) |
| 1.1.4. Organizovati obuke za predstavnike policije o proaktivnoj identifikaciji slučajeva trgovine ljudima, upućivanju žrtava na službe pomoći | | | Ministarstvo unutrašnjih poslova |  | | usaglašen program obuke predstavnika policije sa Policijskom akademijom   * za službenike Sektora granične policije 4 obuke; * za službenike Sektora opšte nadležnosti 4 obuke; * za službenike Sektora za obezbjeđenje lićnosti i objekata 4 obuke. | | 6 000 eura  (budžet) |
| 1.1.5. Realizovati praktičnu nastavu za polaznike Policijske akademije na temu trgovine ljudima | | | Ministarstvo prosvjete-Policijska akademija | I kvartal | | -realizovano 20 časova za polaznike | | 500 eura  (budžet) |
| 1.1.6. Inovirati i sprovesti Program zajedničke obuke policije, tužilaštva i sudstva koji će se bazirati na radu na konkretnim slučajevima iz prakse | | | Centar za obuku u sudstvu i državnom tužilaštvu | II kvartal  IV kvartal | | -inoviran program obuke  -realizovana jedna napredna obuka | | 2 000 eura  (budžet) |
| 1.1.7. Razviti i sprovesti Program obuke za sprovođenje finansijskih istraga za službenike policije i tužilaštva | | | Centar za obuku u sudstvu i državnom tuzilastvu; Vrhovno državno tužilaštvo, Ministarstvo unutrašnjih poslova –Uprava policije | II kvartal  IV kvartal | | -razvijen program obuke za sprovođenje finansijskih istraga za službenike policije i tužilaštva  -sprovedene dvije obuke | | 5000 eura  (1000- budžet  4000- sredstava definisanih na nivou EU za upravljanje problemom trgovine ljudima i sprovođenje aktivnosti na planu borbe protiv trgovine ljudima) |
| 1.1.8. Sprovesti multisektorske obuke predstavnika različitih institucija o mogućnostima prepoznavanja i upućivanje žrtava trgovine ljudima | | | Uprava za kadrove,  MUP-Nacionalna kancelarija za borbu protiv trgovine ljudima | II i IV kvartal | | -realizovane tri multisektorske obuke koje će okupiti predstavnike svih institucija uključenih u identifikaciju i zaštitu žrtava trgovine ljudima (za sjeverni, centralni i južni region) | | 1.500 eura  (budžet) |
| 1.1.9. Realizovati obuku za predstavnike Ministarstva vanjskih poslova (službenika koji se upućuju u DKP) o ulozi diplomatsko-konzularnih predstavništava u borbi protiv trgovine ljudima | | | Uprava za kadrove, Ministarstvo vanjskih poslova,  MUP-Nacionalna kancelarija za borbu protiv trgovine ljudima | II kvartal | | -realizovana jedna jednodnevna obuka za predstavnike Ministarstva vanjskih poslova koji se upućuju na obavljanje dužnosti u DKP Crne Gore širom svijeta | | 200 eura  (budžet) |
| 1.1.10. Sprovesti obuku zdravstvenih radnika na temu “Uloga zdravstvenih radnika u borbu protiv trgovine ljudima“ | | | Ministarstvo zdravlja, Uprava za kadrove i MUP- Nacionalna kancelarija za borbu protiv trgovine ljudima | IV kvartal | | -realizovano šest obuka, po dvije za sjeverni, centralni i južni region | | 3 000 eura  (budžet) |
| 1.1.11. Realizovati obuku predstavnika lokalnih parlamenata na temu “Jačanje nivoa svijesti o trgovini ljudima na lokalnom nivou“ | | | Uprava za kadrove, MUP-Nacionalna kancelarija za borbu protiv trgovine ljudima | II kvartal | | -realizovane tri jednodnevne obuke za predstavnike lokalnih parlamenata iz centralne, sjeverne i južne regije | | 1500 eura  (budžet) |
| 1.1.12. Obučiti predstavnike oružanih snaga vojske Crne Gore koji se upućuju u mirovne misije | | | Ministarstvo odbrane i MUP-Nacionalna kancelarija za borbu protiv trgovine ljudima | I i III kvartal | | -realizovane dvije obuke za predstavnike oružanih snaga koji se upućuju u mirovne misije u inostranstvu | | 500 eura  (budžet) |
| 1.1.13. Sprovoditi obuke na temu “Borba protiv ranih i ugovorenih brakova, trgovine ljudima i prisilnog prosjačenja “ namijenjene stručnim radnicima zaposlenim u Centrima za socijalni rad | | | Zavod za socijalnu i dječiju zaštitu | III kvartal | | -broj sprovedenih obuka za socijalne radnike | | 4 000 eura  (budžet) |
| Specifični strateški cilj 1.2: Nastaviti sa podizanjem nivoa svijesti u svim segmentima društva i podržati napore da se smanji potražnja za uslugama žrtava trgovine ljudima | | | | | | | | |
| Aktivnost | | | **Odgovorna tijela** | **Period impleme-ntacije** | | **Indikator uspjeha** | | **Finansijska procjena** |
| 1.2.1. Ozganizovati sastanak sapredstavnicima medija o ulozi medija u borbi protiv trgovine ljudima | | | Ministarstvo kulture,  MUP-Nacionalna kancelarija za borbu protiv trgovine ljudima | jednom godišnje | | -realizovan sastanak sa predstavncima medija | | 300 eura  (budžet) |
| 1.2.2. Sprovesti edukativno informativne kampanje po RE naseljima o problemu trgovine ljudima/djecom, dječjim ugovorenim brakovima i prosjačenju | | | Ministarstvo za ljudska i manjinska prava | III i IV kvartal | | -održana predavanja i podijeljen propagandni materijal za predstavnike RE populacije u 10 opština | | 3000 eura  (budžet) |
| 1.2.3. Osmisliti i realizovati kampanju za smanjenje potražnje za uslugama žrtava i promovisanje SOS telefona za pomoć potencijalnim žrtvama i žrtvama trgovine ljudima | | | MUP-Nacionalna kancelarija za borbu protiv trgovine ljudima | oktobar 2019. | | -realizovana kampanja na teritoriji cijele države | | 1500 eura  (budžet) |
| 1.2.4.Organizovati i sprovesti  istraživanje o stepenu znanja djece školskog uzrasta o fenomenu trgovine ljudima kroz anketiranje učenika | | | Ministarstvo prosvjete, Zavod za školstvo | I kvartal | | -sprovedena anketa učenika iz osnovnih i srednjih škola i opšte populacije o stepenu znanja o fenomenu trgovine ljudima;  -izvršena analiza dobijenih podataka | | 1500 eura  (budžet) |
| 1.2.5. Organizovati i sprovesti  istraživanje o stepenu znajna šire javnosti o fenomenu trgovine ljudima kroz anketiranje opšte populacije | | | MUP-Nacionalna kancelarija za borbu protiv trgovine ljudima | I kvartal | | -sprovedena anketa opšte populacije o stepenu znanja o fenomenu trgovine ljudima;  -izvršena analiza dobijenih podataka | | 1500 eura  (budžet) |
| Specifični strateški cilj 1.3: *Smanjiti osjetljivost ranjivih grupa kroz podršku projektima za njihovo osnazivanje* | | | | | | | | |
| Aktivnost | | | **Odgovorna tijela** | **Period impleme-ntacije** | | **Indikator uspjeha** | | **Finansijska procjena** |
| 1.3.1. Izrada višejezičkih materijala o pravima i dostupnim servisima i službama za pomoć za žrtve trgovine ljudima | | | Ministarstvo unutrašnjih poslova,  Ministarstvo rada i socijalnog staranja,  Ministarstvo za ljudska i manjinska prava**,** Vrhovni sud, Vrhovno državno tužilaštvo | IV kvartal | | -izrađen i distribuiran materijal | | 1000 eura  (budžet) |
| 1.3.2. Realizovati radionice sa osobama tražiocima azila i ilegalnim migrantima o rizicima i mehanizmima zaštite u odnosu na trgovinu ljudima | | | MUP-Nacionalna kancelarija za borbu protiv trgovine ljudima, Crveni krst Crne Gore | kontinuirano/po potrebi | | -broj realizovanih radionica | | 2 000 eura  (donacija) |
| 1.3.3. Osmisliti i realizovati projekat za obuku romskih medijatora i vršnjačkih edukatora o rizicima seksualne i ekonomske eksploatacije | | | Ministarstvo prosvjete, Ministarstvo za ljudska i manjinska prava | kontinuirano | | -realizovan projekat/obučeni romski medijatori i vršnjački edukatori o rizicima seksualne i ekonomske eksploatacije | | 5000 eura  (budžet) |
| Specifični strateški cilj 1.4: *Unapređenje sistema za prikupljanje podataka, kao i sprovođenje istraživanja o promjeni trendova kod trgovine ljudima* | | | | | | | | |
| Aktivnost | | | **Odgovorna tijela** | **Period impleme-ntacije** | | **Indikator uspjeha** | | **Finansijska procjena** |
| 1.4.1. Stalno praćenje i analiza telefonskih poziva na SOS telefonu za žrtve trgovine ljudima | | | MUP-Nacionalna kancelarija za borbu protiv trgovine ljudima | kontinuirano | | -na dnevnoj bazi registrovanje poziva na SOS telefonu po strukturi i brojčano;  -izrađene polugodišnje analize u vidu grafičkog prikaza u odnosu na broj i strukturu poziva i sl. | | nisu potrebna finansijska sredstva |
| Specifični strateški cilj 1.5: *Unaprijediti znanje o rizicima i posljedicama od dječije pornografije i drugih vidova seksualne eksploatacije, kao i od zlostavljanja djece putem informacionih i komunikacionih tehnologija* | | | | | | | | |
| Aktivnost | **Odgovorna tijela** | | | **Period impleme-ntacije** | | **Indikator uspjeha** | | **Finansijska procjena** |
| 1.5.1. Organizovati informativne sesije u školama za učenike o rizicima od dječije pornografije i drugih vidova seksualne eksploatacije, kao i od zlostavljanja djece putem informacionih i komunikacionih tehnologija | Ministarstvo prosvjete,  Ministarsvo unutrašnjih poslova, Ombudsman | | | kontinuirano | | -broj organizovanih informativnih sesija | | 1500 eura  (budžet) |
| Strateška oblast 2. Zaštita žrtava trgovine ljudima | | | | | | | | |
| Opšti cilj 2: Unaprijediti identifikaciju žrtava trgovine ljudima i kvalitet zaštite i pomoći prilikom njihove društvene reintegracije | | | | | | | | |
| Indikatori uticaja za Opšti cilj 2 (nakon implementacije Strategije i akcionih planova):   * Broj identifikovanih žrtava trgovine ljudima na nacionalnom nivou povećan za 10 odsto do 2024. godine * Djeca žrtve i svjedoci intervjuisani putem video linka i u okruženju prilagođenom djeci u 100 odsto slučajeva do 2024. godine * Povećan broj stručno osposobljenih žrtava trgovine ljudima za 10 odsto do 2024. godine | | | | | | | | |
| Specifični strateški cilj 2.1: *Unaprijediti identifikaciju žrtava i potencijalnih žrtava trgovine ljudima među ranjivim grupama* | | | | | | | | |
| Aktivnost | | | **Odgovorna tijela** | **Period impleme-ntacije** | | **Indikator uspjeha** | | **Finansijska procjena** |
| 2.1.1.Kadrovsko popunjavanje Odsjeka za suzbijanje trgovine ljudima, krijumčarenja i ilegalnih migracija | | | Ministarstvo unutrašnjih poslova | kontinuirano | | -broj novozaposlenih | | 20 000 eura  (budžet) |
| 2.1.2. Razviti i organizovati trening za jačanje kapaciteta stručnog tima za formalnu identifikaciju žrtava trgovine ljudima | | | MUP- Uprava policije | IV kvartal | | -broj organizovanih treninga | | 3 000 eura  (donacije) |
| 2.1.3. Sprovoditi operativne akcije u cilju identifikovanja potencijalnih žrtava trgovine ljudima | | | MUP- Uprava policije | kontinuirano | | -broj realizovanih kontrola  -broj formiranih predmeta  -broj identifikovanih potencijalnih žrtava | | nisu potrebna finansijska sredstva |
| 2.1.4. Inspekcijski nadzor u oblasti rada, na suzbijanju nelegalnog rada i trgovine ljudima u svrhu radne eksploatacije | | | Uprava za inspekcijske poslove | kontinuirano | | -broj izvršenih inspekcijskih nadzora;  -broj identifikovanih (potencijalnih) žrtava | | nisu potrebna finansijska sredstva |
| 2.1.5. Sprovoditi zajedničke kontrole policije i inspekcijiskih službi i iste intezivirati tokom ljetnje turističke sezone | | | MUP-Uprava policije Uprava za inspekcijske poslove | kontinuirano | | -broj realizovanih zajedničkih kontrola  -broj identifikovanih potencijalnih žrtava | | nisu potrebna finansijska sredstva |
| Specifični strateški cilj 2.2: *Osigurati efikasnije funkcionisanje mehanizama za nadoknadu štete žrtvama* | | | | | | | | |
| Aktivnost | | | **Odgovorna tijela** | **Period impleme-ntacije** | | **Indikator uspjeha** | | **Finansijska procjena** |
| 2.2.1. Inicirati procese za početak implementacije Zakona za nadoknadu štete žrtvama trgovine ljudima | | | Vrhovni sud, MUP -Nacionalna kancelarija za borbu protiv trgovine ljudima | II kvartal | | -iniciran dijalog sa relevantnim strukturama o mogućnosti implementacije Zakona prije ulaska u EU | | nisu potrebna finansijska sredstva |
| Specifični strateški cilj 2.3: *Unaprijediti kvalitet zaštite i pomoć žrtvama trgovine ljudima u njihovoj društvenoj reintegraciji* | | | | | | | | |
| Aktivnost | | | **Odgovorna tijela** | **Period impleme-ntacije** | | **Indikator uspjeha** | | **Finansijska procjena** |
| 2.3.1. Potpisati Sporazum o međusobnoj saradnji sa Zavodom za zapošljavanje | | | Zavod za zapošljavanje CG, MUP-Nacionalna kancelarija za borbu protiv trgovine ljudima | II kvartal | | -potpisan Sporazum o međusobnoj saradnji | | nisu potrebna finansijska sredstva |
| 2.3.2. Uraditi održive modele poboljšanja programa reintegracije žrtava trgovine ljudima | | | MUP-Nacionalna kancelarija za borbu protiv trgovine ljudima | III kvartal | | -utvrđeno pet modela za reintegraciju koji su sprovodljivi u našoj zemlji | | 4000 eura  (donacije) |
| 2.3.3. Omogućiti licenciranje NVO kao pružaoca usluge smještaja u skloništu | | | Ministarstvo rada i socijalnog staranja | kontinuirano | | -licencirani pružaoci usluga za Sklonište žrtve trgovine ljudima | | nisu potrebna finansijska sredstva |
| 2.3.4. Nastaviti sa finansiranjem skloništa u skladu sa Zakonom o socijalnoj i dječjoj zaštiti | | | MUP-Nacionalna kancelarija za borbu protiv trgovine ljudima, | kontinuirano | | -iznos izdvojenih sredstava i obezbijeđeno nesmetano funkcionisanje Skloništa | | 40 000 eura  (budžet) |
| 2.3.5. Učestvovati u finansiranju licenciranog prihvatilišta-skloništa za žrtve trgovine ljudima | | | Ministarstvo rada i socijalnog staranja | III kvartal | | Broj žrtava korisnika usluga prihvatilišta-skloništa | | 4 000  (budžet) |
| Specifični strateški cilj 2.4: *Unaprijediti zaštitu žrtava tokom krivičnog postupka sa posebnim akcentom na djecu* | | | | | | | | |
| Aktivnost | | | **Odgovorna tijela** | **Period impleme-ntacije** | | **Indikator uspjeha** | | **Finansijska procjena** |
| 2.4.1. Realizovati obuku predstavnika službi za podršku oštećenih koje su formirane pri sudovima i tužilaštvima koji postupaju po predmetima trgovine ljudima o načinima i modelima pružanja podrške, specifičnim potrebama i stanju u kom se nalaze žrtve | | | Vrhovni sud, Vrhovno državno tužilaštvo, Centar za obuku u sudstvu i državnom tužilaštvu | jednom godišnje | | -realizovana specifična obuka za sve imenovane članove službi za podršku svjedocima oštećenim- žrtvama trgovine ljudima | | 5000 eura  (donacija) |
| 2.4.2. Identifikovati centre bezbijednosti, odjeljenja bezbijednosti, tužilaštva i sudove kojima su potrebne “child/ friendly rooms” za djecu žrtve trgovinu ljudima i pokrenuti inicijativu za programe njihovog opremanja | | | Vrhovni sud Crne Gore, Vrhovno državno tužilaštvo, MUP-Uprava policije | III kvartal | | -identifikovan broj CB, OB, tužilaštava i sudova za uspostavljnje child frindly rooms i otpočeti pregovori sa partenrima za njihovo realizovanje | | 3 000 eura  (donacija) |
| Strateška oblast 3. Odgovor krivičnog pravosuđa/ krivično gonjenje | | | | | | | | |
| Opšti cilj 3: Osnažiti kapacitet organa za krivično gonenje trgovine ljudima, radi efikasnijeg vođenja krivičnih i finansijskih istraga | | | | | | | | |
| Indikatori uticaja za Opšti cilj 3 (nakon implementacije Strategije i akcionih planova):   * Povećani broj slučajeva oduzimanja imovine stečene kriminalom od trgovaca ljudima u sudskom postupku za 10 odsto do 2024. godine (u zavisnosti od broja procesuiranih slučajeva i utvrđenih uslova za oduzimanje imovine) * Broj krivičnih postupaka za djelo trgovine ljudima povećan za 10 odsto do 2024. godine (u zavisnosti od prikupljenih dokaza za isto) * Broj osuđujućih presuda za krivično djelo trgovine ljudima povećan za 10 odsto do 2024. godine (u zavisnosti od broja procesuiranih predmeta) | | | | | | | | |
| Specifični strateški cilj 3.1: *Obezbijediti proaktivniji pristup djelovanja policije i tužilaštva u cilju suzbijanja svih oblika trgovine ljudima* | | | | | | | | |
| Aktivnost | | | **Odgovorna tijela** | **Period impleme-ntacije** | | **Indikator uspjeha** | | **Finansijska procjena** |
| 3.1.1. Pojačati nadzor bezbjedonosno interesantnih objekata i lica u odnosu na seksualnu eksploataciju kroz racije, kontrole i druge operativne aktivnosti | | | MUP-Uprava policije,  Vrhovno državno tužilaštvo | kontinuirano | | -broj sprovedenih racija, kontrola i drugih operativnih aktivnosti i izrađenih izvještaja | | 5000 eura  (budžet) |
| 3.1.2. Povećati broj sprovedenih akcija suzbijanja prosjačenja | | | MUP-Uprava policije | kontinuirano | | -broj realizovanih akcija u odnosu na prethodnu godinu | | nisu potrebna finansijska sredstva |
| 3.1.3. Pojačan nadzor granice u odnosu na potencijalne žrtve trgovine ljudima kroz redovan rad policije | | | MUP- Uprava policije | kontinuirano | | -broj izvršenih kontrola i broj identifikovanih potencijalnih žrtava trgovine ljudima tokom izvršenih kontrola | | nisu potrebna finansijska sredstva |
| 3.1.4.Inicirati formiranje specijalizovanog tima za istraživanje slučajeva trgovine ljudima | | | Koordinaciono tijelo po Sporazumu o saradnji između VDT i Uprave policije | II kvartal | | -inicirano formiranje specijalizovanog tima | | nisu potrebna finansijska sredstva |
| Specifični strateški cilj 3.2*: Nastaviti sa harmonizacijom odredbi nacionalnog zakonodavstva u oblasti borbe protiv trgovine ljudima sa međunarodnim i EU standardima* | | | | | | | | |
| Aktivnost | | **Odgovorna tijela** | | | **Period impleme-ntacije** | **Indikator uspjeha** | **Finansijska procjena** | |
| 3.2.1. Uraditi studiju o usklađenosti crnogorske legislative sa međunarodnim pravnim standardima i EU legislativom | | Ministarstvo pravde | | | IV kvartal | - izrađena studija sa preporukama daljih aktivnosti u cilju harmonizacije nacionalnog zakonodavstva sa međunarodnim pravnim standardima i EU legislativom | nisu potrebna finansijska sredstva | |
| Specifični strateški cilj 3.3: *Osnažiti kapacitete u pravosuđu radi postizanja efikasnog krivičnog gonjenja i efikasnije identifikacije i oduzimanja imovine stečene kriminalom djelatnoću* | | | | | | | | |
| Aktivnost | | | **Odgovorna tijela** | **Period impleme-ntacije** | | **Indikator uspjeha** | | **Finansijska procjena** |
| 3.3.1. Analiza sudske prakse u predmetima trgovine ljudima | | | Vrhovni sud | IV kvartal | | -urađena analiza predmeta i utvrđene preporuke | | 2500 eura  (budžet) |
| Strateška oblast 4. Partnerstvo, koordinacija i međunarodna saradnja | | | | | | | | |
| Opšti cilj 4 : Ojačati koordinaciju i partnerstvo između brojnih različitih aktera u ovoj oblasti, iz svih sektora društva na nacionalnom i međunarodnom nivou i promovisati umrežavanje | | | | | | | | |
| Indikatori uticaja za Opšti cilj 4 (nakon implementacije Strategije i akcionih planova):   * Povećan broj međunarodnih sporazuma-protokola u borbi protiv trgovine ljudima za 10 odsto do 2024. godine * Povećan broj identifikovanih žrtava pomoću međunarodne saradnje-zajedničkih akcija za 10 odsto do 2024. godine * Povećan broj NVO sa kojima Nacionalna kancelarija-lokalna samouprava sarađuje na lokalnom i centralnom nivou u realizaciji projekata koji se odnose na borbu protiv trgovine ljudima za 10 odsto do 2024. godine | | | | | | | | |
| Specifični strateški cilj 4-1- *Jačati saradnju i koordinaciju relevantnih institucija i organizacija nadležnih za prevenciju i borbu protiv trgovine ljudima i pružanje pomoći i zaštite žrtvama trgovine ljudima* | | | | | | | | |
| Aktivnost | | | **Odgovorna tijela** | **Period impleme-ntacije** | | **Indikator uspjeha** | | **Finansijska procjena** |
| 4.1.1. Reimenovanje sastava Radne grupe za praćenje Strategije za borbu protiv trgovine ljudima 2019 -2024. godine | | | MUP-Nacionalna kancelarija za borbu protiv trgovine ljudima | I kvartal | | -usvojena Odluka o formiranju Radne grupe za praćenje implementacije Strategije | | nisu potrebna finasijska sredstva |
| 4.1.2. Izmijeniti Poslovnik o radu Radne grupe za praćenje implementacije Strategije za borbu protiv trgovine ljudima 2019 -2024.godine | | | Radna grupa za praćenje implementacije Strategije za borbu protiv trgovine ljudima | I kvartal | | -usvojen izmijenjen Pravilnik o radu Radne grupe | | nisu potrebna finansijska sredstva |
| 4.1.3. Usvojiti plan i program rada Radne grupe za 2019. godinu | | | Radna grupa za praćenje implementacije Strategije za borbu protiv trgovine ljudima | I kvartal | | -usvojen plan i program rada Radne grupe za 2019. godinu | | nisu potrebna finansijska sredstva |
| 4.1.4. Održavati redovne sastanke Radne grupe za praćenje implementacije Strategije za borbu protiv trgovine ljudima | | | MUP-Nacionalna kancelarija za borbu protiv trgovine ljudima, ostali nosioci ciljeva Strategije | kvartalno | | -održani kvartalni sastanci Radne grupe | | nisu potrebna finansijska sredstva |
| 4.1.5. Revidirati Sporazum o međusobnoj saradnji | | | MUP-Nacionalna kancelarija za borbu protiov trgovine ljudima | IV kvartal | | -revidiran i potpisan Sporazum o međusobnoj saradnji | | nisu potrebna finansijska sredstva |
| 4.1.6. Održavanje sastanaka Koordinacionog tima za zaštitu žrtava | | | Koordinacioni tim za zaštitu žrtava trgovine ljudima | polugodišnje i po potrebi | | -broj održanih sastanaka Koordinacionog tima za praćenje implementacije sprovođenja Sporazuma o međusobnoj saradnji | | nisu potrebna finansijska sredstva |
| *Specifični strateški cilj 4.2: Jačanje strateških partnerstava i saradnje sa civilnim i privatnim sektorom* | | | | | | | | |
| Aktivnost | | | **Odgovorna tijela** | **Period impleme-ntacije** | | **Indikator uspjeha** | | **Finansijska procjena** |
| 4.2.1. Sprovođenje zajedničkih aktivnosti na planu podizanje nivoa svijesti | | | MUP- Nacionalna kancelarija za borbu protiv trgovine ljudima, nevladine i međunarodne organizacije | kontinuirano | | -broj preventivnih aktivnosti realizovanih u saradnji sa nevladinim i međunarodnim organizacijama | | 1500 eura  (budžet) |
| 4.2.2. Obezbijediti sredstva od strane resornih ministarstava za finansiranje projekata NVO u čijem fokusu je borba protiv trgovine ljudima | | | Svi nosioci aktivnosti | kontinuirano | | -broj, opis i iznos dodijeljenih sredstava za projekte NVO koje se bave borbom protiv trgovine ljudima | | 55000 eura  (budžet) |
| 4.2.3. Pokrenuti inicijativu kod lokalne samouprave za kreiranje mogućnosti za dodjelu malih grantova lokalnim NVO za realizaciju projekata koji se odnose na borbu protiv trgovine ljudima | | | MUP- Nacionalna Kancelarija za borbu protiv trgovine ljudima, lokalna samouprava | kontinuirano | | -upućena inicijativa lokalnim samoupravama | | nisu potrebna finansijska sredstva |
| 4.2.4. Organizovati radionice za predstavnike kompanija koje djeluju u turističkoj djelatnosti o primjeni principa Kodeksa ponašanja za zaštitu djece od seksualne eksploatacije u putovanjima i turizmu | | | Ministratstvo održivog razvoja i turizma, MUP- Nacionalna kancelarija za borbu protiv trgovine ljudima | II kvartal | | -sprovedene 3 jednodnevne radionice za turističke poslenike o zaštiti djece od seksualne eksploatacije u putovanjima i turizmu | | 1500 eura  (budžet) |

|  |  |  |  |  |
| --- | --- | --- | --- | --- |
| **Specifični strateški cilj 4.3.: *Jačanje strateških partnerstava na regionalnom i međunarodnom nivou*** | | | | |
| **Aktivnost** | **Odgovorna tijela** | **Period impleme-ntacije** | **Indikator uspjeha** | **Finansijska procjena** |
| 4.3.1. Sprvođenje regionalne kampanje za podizanje svijesti šire javnosti o fenomenu trgovine ljudskim bićima | MUP-Nacionalna kancelarija za borbu protiv trgovine ljudima | IV kvartal | -vrsta i opis realizovanih aktivnosti | 3 000 eura  (donacija) |
| 4.3.2. Aktivno učešće svih nosilaca aktivnosti Strategije na regionalnim i međunarodnim sastancima | Svi nosioci aktivnosti | kontinuirano | -broj zaključenih sporazuma o saradnji u oblasti borbe protiv trgovine ljudima  - broj realizovanih zajedničkih projekata  - broj predstavnika  - broj učešća na međunarodnim skupovima  -veća informisanost međunarodne javnosti o aktivnostima Crne Gore koji se ulažu na planu borbe protiv trgovine ljudima | 20 000 eura  (budžet) |
| 4.3.3. Sprovesti aktivnosti kako bi se osigurala kvalitetna implementacija potpisanih bilateralnih protokola/sporazuma o saradnji (Kosovo, Makedonija, Albanija) | MUP – Nacionalna kancelarija za borbu protiv trgovine ljudima | IV kvartal | -broj i vrsta sprovedenih aktivnosti | 2 000 eura  (1000 budžet,  1000 donacija) |

1. *Radna grupa za praćenje implementacije Strategije za borbu protiv trgovine ljudima („Sl. list Crne Gore“, broj 43/14, 17/15)* [↑](#footnote-ref-1)
2. Izjava Izvršnog direktora UNODC-a, Yury Fedotova na Svjetski dan UN-a protiv trgovine ljudima – 30. jul 2016. [↑](#footnote-ref-2)
3. Članstvom u Savjetu Evrope i Ujedinjenim nacijama, kao i pristupanjem Evropskoj uniji, država Crna Gora se posvetila posebnoj zaštiti prava djece, prevenciji i kažnjavanju svih vidova organizovanog kriminala koji se odnose na djecu. Međunarodni i nacionalni propisi zabranjuju uključivanje djece, pod bilo kojim okolnostima, u bilo koji vid prisilnog rada. Konvencija Ujedinjenih nacija o pravima djeteta obavezuje da se sva djeca zaštite od svih oblika zlostavljanja ili zanemarivanja, uznemiravanja ili eksploatacije, zaštite od ekonomske ili bilo kakve druge eksploatacije štetne za svaki vid dobrobiti djece dok o djetetu birnu roditelji, zakonski zastupnici ili bilo koje drugo lice koje brine o djetetu (članovi 19, 32 i 36). [↑](#footnote-ref-3)
4. Odluka o osnivanju Radne grupe za praćenje implementacije Nacionalne strategije za borbu protiv trgovine ljudima („Službeni list Crne Gore“ br. 34/10 i 09/1143/14, 17/15). [↑](#footnote-ref-4)
5. Takođe treba napomenuti da je Evropska komisija 19. juna 2012. godine usvojila "Strategiju Evropske unije za iskorjenjivanje trgovine ljudima (2012-2016)". Ovom strategijom Komisija usmjerava svoju pažnju na konkretne aktivnosti koje će podržati i dopuniti implementaciju EU zakonodavstva o trgovini ljudima, posebno Direktivu 2011/36 / EU Evropskog parlamenta i Savjeta od 5. aprila 2011. godine.. [↑](#footnote-ref-5)
6. Deset vodećih principa u izradi akcionih planova i strategija protiv trgovine ljudima (Organizacija za evropsku bezbijednost i saradnju) koja se može naći u UNODC Paketu za borbu protiv trgovine ljudima. [↑](#footnote-ref-6)
7. Deset vodećih principa u izradi akcionih planova i strategija protiv trgovine ljudima (Organizacija za evropsku bezbijednost i saradnju) koja se može naći u UNODC Paketu za borbu protiv trgovine ljudima. [↑](#footnote-ref-7)
8. KANCELARIJA VISOKOG KOMESARA ZA LJUDSKA PRAVA

   Preporučeni principi i smjernice vezano za ljudska prava I trgovinu ljudiima, tekst koji je dostavljen Ekonomskom I socijalnom savjetu kao dodatak uz izvještaj Visokog komesara UN za ljudska prava (E/2002/68/Add. 1). [↑](#footnote-ref-8)
9. Ibid [↑](#footnote-ref-9)
10. Istraživanje Evropske komisije o rodnoj dimenziji trgovine ljudima, 2013. [↑](#footnote-ref-10)
11. Smjernice za izradu i implementaciju sveobuhvatnog nacionalnog odgovora na trgovinu ljudima (Beč, 2006) dostupni su od Međunarodnog centra za razvoj migracione politike (www.icmpd.org). [↑](#footnote-ref-11)
12. Ibid., Smjernice za izradu i implementaciju sveobuhvatnog nacionalnog odgovora na trgovinu ljudima navode da se termin “vlasništvo vlade” koristi da opiše odnos koji bi vlada trebalo da ima prema mjerama za borbu protiv trgovine ljudima koje se primjenjuju u toj zemlji. “Vlada” se odnosi na državne aktere, npr. One aktere koji su dio javne uprave I direktno povezani sa njom (lokalne, regionale I nacionalne vlasti). “Vlasništvo” u ovom kontekstu znači da vlada preuzima puno učešće, obavezu I odgovornost za definisanje ciljeva, implementaciju aktivnosti I ostvarivanje ishoda nacionalnog odgovora na trgovinu ljudima. [↑](#footnote-ref-12)
13. Izvještaj Ekspertske grupe za trgovinu ljudima (Brisel, 22. decembar 2004). [↑](#footnote-ref-13)
14. Komitet za prava djeteta: Opšti komentar br. 14 (2013) o pravu djeteta da se prvenstveno razmotri njegov/njen najbolji interes. Tamas, Ana-Maria, Helmut Sax et al., Sociological Research Handbook on Child Trafficking, Twinning Projekat PHARE RO/2006/ IB/JH 08 Podrška institucionalnim kapacitetima za sprečavanje trgovine ljudima u Rumuniji, 2009, str. 42. [↑](#footnote-ref-14)
15. "Službeni list Republike Crne Gore", br. 070/03 od 25.12.2003 [↑](#footnote-ref-15)
16. "Službeni list Republike Crne Gore", br. 013/04 od 26.02.2004 [↑](#footnote-ref-16)
17. "Službeni list Republike Crne Gore", br. 047/06 od 25.07.2006 [↑](#footnote-ref-17)
18. “Službeni list Crne Gore", br. 040/08 od 27.06.2008 [↑](#footnote-ref-18)
19. “Službeni list Crne Gore", br. 025/10 od 05.05.2010, I br. 073/10 od 10.12.2010 [↑](#footnote-ref-19)
20. “Službeni list Crne Gore", br. 040/13 od 13.08.2013, I br. 056/13 od 06.12.2013 [↑](#footnote-ref-20)
21. “Službeni list Crne Gore", br. 014/15 od 26.03.2015, 042/15 od 29.07.2015 I br. 058/15 od 09.10.2015 [↑](#footnote-ref-21)
22. “Službeni list Crne Gore", br. 044/17 od 06.07.2017 [↑](#footnote-ref-22)
23. "Sl. list CG", br. 12/2018 [↑](#footnote-ref-23)
24. "Sl. list CG", br. 58/2015 [↑](#footnote-ref-24)
25. "Službeni list Crne Gore", br. 035/15 od 07.07.2015 [↑](#footnote-ref-25)
26. "Službeni list Crne Gore", br. 020/11 od 15.04.2011, 020/15 od 24.04.2015 [↑](#footnote-ref-26)
27. "Sluzbeni list Crne Gore", br. 27/2013, 1/2015, 42/2015, 47/2015, 56/2016, 66/2016, 1/2017, 31/2017 [↑](#footnote-ref-27)
28. ("Službeni list Crne Gore", br. 003/16 od 15.01.2016, 039/16 od 29.06.2016, 002/17 od 10.01.2017 [↑](#footnote-ref-28)
29. "Službeni list Crne Gore", br. 004/08 od 17.01.2008, 036/13 od 26.07.2013 [↑](#footnote-ref-29)
30. "Službeni list Crne Gore", br. 064/11 od 29.12.2011 i 001/18 od 04.01.2018 [↑](#footnote-ref-30)
31. Komitet za prava djeteta: Opšti komentar br. 6 o postupanju sa djecom bez pratnje ili razdvojenom djecom van njihove zemlje porijekla. [↑](#footnote-ref-31)
32. Protokol UN-a za sprečavanje, suzbijanje i kažnjavanje trgovine ljudima, naročito ženama i djecom, kao dopuna uz Konvenciju UN-a protiv transnacionalnog organizovanog kriminala (2000.), [Član 3 (a)] [↑](#footnote-ref-32)
33. Protokol UN-a protiv krijumčarenja migranata kopnenim, pomorskim ili vazdušnim putem, kao dopuna uz Konvenciju UN-a protiv transnacionalnog organizovanog kriminala (2000.). [↑](#footnote-ref-33)
34. Direktiva 2011/36/EU. [↑](#footnote-ref-34)
35. UNICEF, Iskorijeniti dječiji brak, napredak i perspektive [↑](#footnote-ref-35)
36. VIše NVO u Švajcarskoj iz 1983. [↑](#footnote-ref-36)
37. Caroline Moser, Rodno planiranje i razvoj: teorija, praksa i obuka, 1993. [↑](#footnote-ref-37)